Koldo Zuazo, hizkuntzalaria: “Asko estimatu dut neure herriak eman didan babesa” - etakitto.eus\nKoldo Zuazo, hizkuntzalaria: “Asko estimatu dut neure herriak eman didan babesa”\n0 Elkarrizketak, Euskara, Kultura\nETA KITTO 2020, Urr 03\nKoldo Zuazo hizkuntzalari, irakasle eta euskaltzain urgazle eibartarrak omenaldia jaso zuen Gasteizen Euskal Herriko Unibertsitateko lankide eta lagunen eskutik. Gainera, artikulu-liburu bat argitaratu diote Eibarko Udalaren babesarekin: ‘Eibartik Zuberoara euskalkietan barrena’. Jubilatu bada ere, euskararen inguruan lanean jarraituko du modu batean edo bestean.\nNolakoa izan zen Gasteizeko omenaldia?\nOso ederra. Aspaldi luzean neure inguruan eduki ditudan lankideak, ikasle izandakoak, senideak eta lagunak agertu ziren eta horrek, jakina, poztu egin ninduen. Sekula ahaztuko ez dudan eguna izan zen.\n‘Eibartik Zuberoara euskalkietatik barrena’ egin dute zure omenez. Zertan datza?\nLiburu mardul bat da. 45 lagunen artean 35 artikulu osatu dituzte. Gehienak euskararen gainekoak dira, baina beste hizkuntza batzuen lekukotasuna ere agertzen da. Bestalde, niretako oso pozgarria izan da Eibarko Udalak ordaindu izana liburua. Eibartarra izanda, asko estimatu dut neure herriak eman didan babesa. Ohore handia izan da.\nEibartik Zuberoara ez dago kilometro asko, baina bai euskalkiak. Hain ezagun duzun gaia izanda, bide horretan ez zinateke galduko. Baina nola hasi zenuen bide hori? Zerk bultzatu zintuen euskalkien inguruan ikertzera?\nBeharrak derrigortuta hasi nintzen. “Euskal dialektologia” erakusteko lagun bat behar zen Euskal Herriko Unibertsitatean eta neuk eskuratu nuen lanpostua eta, jakina, inori ezer erakutsi ahal izateko, lehenengo nik neuk ikasi beharra izan nuen. Horrela sartu nintzen mundu honetan.\nNorbait izan zenuen gidari lehen urteetan? Edo erreferenterik izan zenuen?\n1988an hasi nintzen lanean. Artean EHU/UPVn ez zen euskal dialektologia erakusten. Deustuko Unibertsitatean bai eta, han irakasle zenak, Rosa Miren Pagolak, bazeuzkan gauza batzuk argitaratuta. Udako Euskal Unibertsitateak ere eginda zeukan liburu bat eta, gutxi gorabehera, horixe zen garai hartan zegoena. Jakina, Louis-Lucien Bonapartek 19. mendean egindako lan erraldoia ere erabili nuen.\nEta gero, hainbeste urtetan bidea egiteko, nor izan duzu bidaide?\nEgia esateko, ikasleekin ikasi dut gehien. Hego Euskal Herri osoko ikasleekin lana egiteko suertea izan dut unibertsitatean. Tartean Iparraldeko norbait ere agertzen zen, eta haiei esker ikasi dut asko. Bestalde, “maisu” bat ere eduki dut: Jose Ignacio Hualde. Ameriketan bizi eta lan egiten duen arren, aspaldi luzetik izan dugu hartu-emana eta asko jaso dut harengandik.\nEuskalkien mapa da zure lan ezagunetako bat. Mapa estatikoa da ala aldatzen doa?\nHasteko, mapa ez dut oraindik amaitu. Joan den aspaldian Ipar Euskal Herrian nabil beharrean eta oraindik Zuberoara joan barik nago. Nafarroako alderdi batzuk ere ez ditut behar den moduan ezagutzen eta horretan jardun nahiko nuke ondorengo urteetan. Helburua 21. mende hasierako euskara erakustea da. Zure galderari erantzuteko, mapak garai jakin bateko argazkiak dira. Bonapartek 19. mende erdian egiten zen euskara erakutsi zuen eta nik une honetan egiten dena erakutsi nahi nuke.\nEuskal munduan hainbatetan eztabaidatu izan da euskalkien eta euskara batuaren inguruan, bata bestearen aurka dauden bi bando izango balira bezala. Euskalkiak eta euskara batua kontrajarriak dira? Nola bultzatu daiteke bien arteko elkarbizitza?\nMunduko hizkuntza “normal” denetan daude estandarra eta dialektoak eta ez dira inondik inora bata bestearen aurkari; hizkuntzaren “zatiak” dira. Estandarrak eginkizun batzuk ditu eta dialektoek beste batzuk. Estandarra komunitate osoari begira erabiltzekoa da, gehienbat zeregin “jasoetan” eta idatzizkoetan; dialektoak, berriz, esparru txikiagoetan eta, batez ere, ahozko jardunetan. Gurea ere herri “normala” izango balitz ez litzateke arazorik egongo, baina egin kontu, esate baterako, 1960ra arte ez zela euskara erabili eskoletan. Zelan izango gara herri “normala” gure hizkuntza irakaskuntzan baztertuta eta debekatuta egon baldin bada eta, gaur egun bertan ere, baztertuta baldin badago Nafarroan eta Ipar Euskal Herrian?\nEibarren, adibidez, nagusiek eta gazteek ez dute euskara bera egiten. Galdu egingo da nagusiek egiten duten euskalkiaren forma hori? Horrela bada, normala edo saihestezina da belaunaldiz belaunaldi berba egiteko modua moldatzea edo aldatzea?\nHerri guztietan gertatzen da zaharrek eta gazteek desberdin berba egitea, baina gurean aldea handiegia da. Lehen esan dizut horren arrazoia: ez garela herri “normala”. Gauzak behar bezala egin izan balira, gure herriko berbetak bere lekua edukiko zuen zenbait esparrutan eta ez zen hainbestean galduko. Bestalde, euskara batua modu zentzuzkoagoan erabili izan balitz, Eibarko berbak eta egitura sintaktikoak sartuko genituzkeen. Pentsa ezazu gaur egun zenbait lagunek Eibarren erabiltzen duten euskara batua eta Tuteran edo Barakaldon erabiltzen dena berdin-berdina dela eta hori ez da inondik inora zentzuzkoa. Argentinako gaztelania batua eta Espainiakoa, esate baterako, ez dira guztiz berberak. Zergatik bai gurean?\nJubilatzeko ordua heldu zaizu, baina lanean jarraituko duzu euskararen inguruan.\nBeste modu batera, duda barik, baina, ondo nagoen bitartean, zeozertan jarraituko dut.\n#euskeraeuskalkiaEuskaltzaindiaEuskaraeuskara batuaKoldo Zuazo\n« Alejandro Telleria “Alkate Txikixaren” bizitza biltzen duen dokumentala ikusgai ipini du Ego Ibarrak Argazki jendetsua egin dute Untzagan, Izan Bidea dinamikak deituta »


Dibertsitatearen tranpa? • ZUZEU\nDibertsitatearen tranpa? –\nEspainian indarra hartu du eztabaidak, eta Hego Euskal Herrian ere izaten ari da eragina: sobera arreta ematen ote dio ezkerrak dibertsitateari, iparra galtzeraino? Tontokerietan galtzen du denbora, egiaz inportanteak diren gauzetan zentratu ordez?\nPablo Simon soziologoak kontu honetaz hitz egin du eldiario.es egunkarian. Hona hemen zer dioen:\nEzkerraren krisiaren errua politika identitarioei botatzen diete egile batzuek, esaterako Mark Lilla politologo estatubatuarrak.\nBai. Gauza askok kezkatzen naute diskurtso horretan. AEBetako eztabaida bat Europara ekarri nahian ari gara, eta Europan oso desberdinak dira kosmopolitismo, dibertsitate eta heterogeneotasun mailak.\nBaina Europan ere erabiltzen ari dira diskurtso hori.\nHain zuzen ere. Eta erabiltzen ari dira enpirikoki egiaztaturik ez dagoen tesi bat. Ez da frogatu jendea ezkerreko alderdiak uzten ari denik identitate-politikez gehiago dihardutelako. Horrek garamatza 68ko Maiatzekoa den eztabaida batera, zeren historia zirkularra baita, eta gaurko eztabaida guztiek iraganeko oihartzuna baitute. Eta irudi du berriz ere hizketan ari garela iraganeko enfrentamendu batez: mugimendu feminista edo queer-ak versus komunista tradizionalak. Azkeneko horiek galdetzen dute zergatik zatitu nahi dugun langileen klasea.\nHau oso dibertigarria da; izan ere, Tarik Abou-Chadik eta Markus Wagnerrek berriki argitaratu duten artikulu batean galdetzen da ea zer neurritan den egia edo gezurra ezkerreko alderdiek botoak galtzen dituztela identitatean zentratzen direnean. Zer frogatu dute enpirikoki? Gezurra dela. Alderdiek beren politikak gai sozialetara bideratzen dituztenean eta politika identitarioekin konbinatzen dituztenean, eta gutxiengoen defentsarekin –baina maiz ahazten zaigu emakumeak ez direla gutxiengoa, populazioaren erdia baizik– emaitzarik onenak lortzen dituzte hautetsontzietan.\nBaina, maiz, geure burbuilan bizi garenez, ez gara ohartzen desparekotasunak askoz ere konplexuagoak direla. Homosexual batek bost aldiz aukera gehiago baditu kalean erasoa izateko, zertaz ari gara? Soldataren genero-arrakalaz ari garenean, identitateaz edo desparekotasunaz ari gara? Egiaz esaten ari gara eztabaida horiek ez direla kontuan hartu behar? Eta identitateen diskurtso hori ez dute elite makiaveliko batzuek eraiki, klase-borrokatik arreta kentzeko; hori etorri da gizartea era askotakoa eta konplexuagoa delako.\nDibertsitate handiagoa dago.\nEta horrek dakar eztabaida aberatsagoa izatea. Pentsatzea posible dela jeinua berriz ere lanparan sartzea nostalgia hutsa da; logikoa zen jendea identitateaz galdezka hastea. Oraingo garaietan, adostasun transbertsalagoak bilatu behar dira, eta hori eragile politikoek egin behar dute, onartuz gizartea aldatu dela eta dena zailagoa dela.\nAniztasuna, dibertsitatea, soziologia, tranpa\nArte[faktua] 29: Gotzon Hermosilla 'Gaur galtzea tokatzen da', Iñigo Astitz, Belatz\n5 pentsamendu “Dibertsitatearen tranpa?”-ri buruz\nMikelats 2018-11-17 15:31\nEzkerreko intelektualek posmodernismoa elikatu dute, jakin gabe beren borreroa sortzen ari zirela. Orain komeriak, ez dago denentzako poltronarik eta herritarrek ez dute ezer jakin nahi txorakeria sorta guzti horretaz. Eroriko da gezur handi hau, erori behar duenez\nAmonamantangorri 2018-11-19 17:00\n“Momentu honetako gertakizun paradoxikoenetako bat da, nahiz eta zuen bereizgarritasuna hain sutsuki azpimarratu, zuen ergelkerian gero eta homogeneoagoak zaretela”. Daniel Bernabé, “La Trampa de la Diversidad”-en egileak.\nBa omen dira zantzu, seinale eta inertzia zenbait kezkak adierazteko.\nNaparroan 2018-11-19 19:16\nOlgetari 2018-11-20 10:40\nUrtebetean asko jota, hemengo hedabideak komunista identitario psikoanalistez beteko dituzte, hitz-jario ulertezinez bazterrak nahasteko and so on and so on. Genero eta inmigrazio arloan ezagunak diren datuak ateratzen, hauek berriak bailira, ezagutuko ez bagenitu bezala. Ohartu dira unikulturaltasun globalista eta feminismoa amortizatuak daudela, borderline sindrome soziologia hori barneratu duten alderdiak hondoratuko direla horrela jarraitu ezkero.\nMukizapia erabili eta zakarrontzira bota.\nPrintzipe berriak betiko tronuetan, hemen azpian guztiak berdin jarrai dezan. Politika zikina da oso, are aspergarriagoa, eta eskerrak politika heredagarria dela behintzat! Asko jota pertsona baten bizi itxaropena irauten du.\nAmonamantangorri 2018-11-20 22:29\nGizon umila, gizona: bere lehen liburuari “Printze Modernoa” izenburua paratu dio. Halaber, frantses ekonomialari batek “Kapital Berria” izenburua aukeratu omen zuen bere liburuarentzat.\nOroitzen naiz Xabier Amurizak esan zuenean: “Bo, nire nobelarekin Paradisu Galduaren Bila-ren antzeko zerbait egin nahi izan dut”. Beste umil bat.


Covid-19ren aurrean Gizarte Zerbitzuetako laguntzen bilatzailea\n22 Apirila 2020 00:00 – 31 Maiatza 2020 00:00\nEusko Jaurlaritzako Enpleguko eta Gizarte Politiketako Sailak, SIIS Dokumentazio eta Ikerketa Zentroarekin lankidetzan, webgune berria sortu du hainbat eskumen-eremutatik sortu diren gizarte-arloko laguntza eta prestazio ekonomikoei buruzko informaziorako sarbidea errazteko, covid-19k eragiten dituen ondorio negatiboak arintze aldera.\nHerritarrei, gizarte zerbitzuetako profesionalei eta Euskadiko hirugarren sektoreko erakundeetako profesionalei zuzenduta dago.\nGordailu bakar batean bildu dira laguntza berriak, lehendik dauden laguntzen aldaketak, karga-arintzeak, moratoriak eta luzapen automatikoak hainbat arlotan, batez ere, oinarrizko premietan eta etxebizitzaren alokairuan. Informazioa etengabe eguneratzen da, ia egunero gertatzen ari diren arau-aldaketei eta -garapenei erantzuteko.\nWebguneak hainbat irizpideren arabera, laguntzen bilaketak egiteko aukera ematen du, eta, behin interesgarriak izan daitezkeenak aurkitu ondoren, laguntza bakoitzaren ezaugarriei buruzko informazioa eskuratzeko aukera ematen du (hartzaileak, zenbatekoa, iraupena, bateraezintasunak, sartzeko baldintzak, organo kudeatzailerako estekak, prozedura, datak, etab.)\nWeb orriaren funtzionamenduari buruzko kontsultaren bat baduzu, honako kontsulta eskabide honen bidez jar zaitezke gurekin harremanetan. Baina laguntzak nola eskatu behar diren inguruko edozein duda baduzu, aukera onena erroldatuta dagoen udaleko gizarte-zerbitzuekin harremanetan jartzea izango da, profesionalek zuen egoera ezagutu eta aztertu ahal izan dezaten.


Dantzan jarriko da Tolosa. Noticias de Gipuzkoa\nUdaberriren Dantzari txiki Egunak 500 parte-hartzaile bilduko ditu larunbatean eta erromeriarekin biribilduko dute dantzariek jai eguna\nMarta San Sebastianen erreportajea eta argazkia - 2018(e)ko martxoaren 21a, asteazkena - 06:03etan eguneratua\nUdaberri Dantza Taldeko ordezkariak larunbateko jaiaren aurkezpenean.\nEuskal doinuz, dantzaz eta tradizioz beteko da larunbatean Tolosa. Hamahirugarrenez Udaberri Dantza Taldeak antolatu duen Dantzari Txiki Egunak ia 500 parte-hartzaile bilduko ditu eta, azken urteotan egin ohi duten moduan, jai egun handia Zerkausian egingo duten erromeriarekin biribilduko dute.\nBeti bezala, Euskal Herri osoko dantzariak gonbidatu dituzte Tolosara. Aurten, Arabatik Amurrioko Aiara, Bizkaitik Algortako Itxartu, Lapurditik Hendaiako Akelarre, Nafarroatik Iruñeako Muthiko Alaiak eta, Gipuzkoatik, Errenteriako Ereintza, Oiartzungo Haurtzaro eta Oñatiko Oñatz dantza taldeak izango dira gonbidatu. Horiekin guztiekin ariko dira Udaberri dantza taldeko neska-mutilak ere.\nEgitarauari dagokionez, aurreko urteetako eskemari eutsiko diote. 11.30ean hasita, kalejira izango da alde zaharrean nahiz erdigunean. Hori bai, euria eginez gero, Herrikide ikastetxeko pilotalekuan arituko dira haurrak. Era berean, eguraldiak baimentzen badu, 13.00etan plaza Berrian elkartuko dira eta ondoren, herriko elkarteek prestatuko diete bazkaria. Udaberrik eskerrak eman dizkie beren eskuzabaltasunagatik Aiz Orratz, Casino, Ero Etxe, Kabi Alai, Oargi, San Esteban, Txinparta, Urdina Txiki, Lizardi, Iurre eta Aurrera elkarteei. Arratsaldean, Plaza Berrian eskainiko dute emanaldia talde guztiek, 16.30ean, eta euriak jarraituko balu, Zerkausian.\nHelduek hartuko dute iluntzean jai egunaren lekukoa. Zerkausian egingo dute urteroko erromeria, eta poteo musikatuarekin girotuko dute alde zaharra. Lehenengo hitzordua plaza Zaharrean izango da, 19.00etan, Udaberriko fanfarrearekin eta bigarren hitzordua, Zerkausian izango da, 21.00etan. Afalondoren Laketa taldeak emanaldia eskainiko du eta dantzarako gonbitea luzatu diete tolosarrei. Derrigorrezkoa ez bada ere, Udaberriko kideek euskal jan-tziz atonduta bertaratzea eskatu diete herritarrei. Afarirako txartelak eskuragarri daude oraindik hamabost eurotan, Ikatza, Xirimiri eta Orbela tabernetan.\nEgunaren jarraipena egingo dute sare sozialetan #sueltoangabiltza nahiz #Dterromeria18 traolekin eta herritarrei irudiak zabaltzekoa gonbidapena egin diete.


Irekia Eusko Jaurlaritza - Gobierno Vasco :: Osasun Sailak eta Osakidetzak gaixotasun meningokozikoaren aurkako txertoa jartzeko ezohiko kanpaina hasi dute\nOsasun Sailak eta Osakidetzak gaixotasun…\nOsasun Sailak eta Osakidetzak gaixotasun meningokozikoaren aurkako txertoa jartzeko ezohiko kanpaina hasi dute\nLehenengo fase honetan txerto berria otsailetik jarri zaie 2001ean, 2002an eta 2004an jaiotako gazteei\nHezkuntza-saretik kanpora dauden gazteak osasun-zentrora jo beharko dute txertoa eskatzera\nOsasun Sailak eta Osakidetzak ACWY meningokokoaren aurkako txertoa jartzeko ezohiko kanpaina hasi dute. Txertoa 2001etik 2007ra bitartean jaiotako eta aurretik C meningokokoaren aurkako txertoa hartutako gazteei jarriko zaie; orain hartuko duten txertoak serotipo gehiago (AWY) hartzen ditu. Txerto berri honekin, beraz, gaixotasun meningokozikoari aurre egiteko babesa areagotu ahal izango da, eta txertaketa hainbat fasetan egingo da; zehazki, ikasturte honetan eta hurrengo bietan.\nLehenengo faseari otsailean ekin zaio, eta fase honetan 2001ean, 2002an eta 2004n jaiotako gazteei jarriko zaie txertoa; 2020-2021 ikasturtean 2003an eta 2005ean jaiotako gazteei jarriko zaie, eta 2021-2022 ikasturtean, berriz, 2006-2007an jaiotakoei.\nLehenengo fase honetan, beraz, 2020an 19, 18 edo 16 urte beteko dituzten gazteek hartuko dute txertoa. Ikasketa ofizialak egiten ari diren gazteei ikastetxeetan emango zaie txerto hau: Bigarren Hezkuntzako edo Lanbide Heziketako institutuetan eta unibertsitateetan. Gainerakoek Osakidetzaren osasun-zentroetara jo beharko dute txertoa eskatzera.\nOsasun Sailak eta Osakidetzak txerto berri hau sartzea erabaki dute Europan zein Ameriketako Estatu Batuetan eta Kanadan, meningitis gisa ezagutzen den gaixotasun meningokozikoaren epidemiologian aldaketak gertatu direla hauteman ostean, W eta Y serotipoek eragindako kasuek pixkanaka gora egin baitute. Horren aurrean, Euskadin, eta Txertaketen Aholku Batzordearen gomendioei jarraituz, iaz erabaki zen haurren txertaketa-egutegia aldatzea, eta 2019ko urritik aurrera, ikasturtearen hasierarekin bat etorrita, 12 urteko haurrei C meningokokoari aurre egiteko jartzen zaien txertoaren ordez A, C, W eta Y meningokokoei aurre egiteko txerto tetrabalentea jarriko zaie.\nNeurriak kanpoan uzten zituen adin horretatik gorako gazteak, biztanle-talde zaurgarrienaren barruan daudenez immunizatuta egon beharko luketela uste zen arren, eta, hain zuzen ere, horregatik jarri da abian ezohiko txertaketa-kanpaina.\nVitoria-Gasteiz, 2020ko otsailak 10\nGripearen Aurkako Txertoa Jartzeko Kanpaina bere azken astean sartu da\n2018.eko irailak 15


Markel Olano | Enpresen egoera ezagutzen - Markel Olano\nEnpresen egoera ezagutzen\n10 EKA 22\nUda iritsi, aste berria hasi eta ekimen berri bati ekin diogu. Aurten martxan jarri dugun krisiaren aurkako planaren diseinuan orduak eta orduak eman ditugu, lurraldearen egoera aztertzen eta enpresen zailtasunak arintzeko formulen bila. Asteak eman ditugu Plan beraren laguntza lerroen nondik norakoak zehazten eta, deialdiak egin eta erabaki ondoren, Aldundiak lagunduko dituen 182 proiektuak zuzenean ezagutzeko bidea zabaldu genuen atzo. Guztiak banan bana ukitzeko aukera zaila bada ere, zenbaki horren atzean ezkutatzen den errealitatera hurbiltzeko asmoa dugu.\nAtzo Oarsoaldea inguruko bi enpresen ateak zeharkatu genituen Jose Ramon Guridik eta biok: Oiartzungo Salto Systems eta Pasaia inguruko Likuid Nanotek. Biak egitasmo gazteak eta proiekzio handikoak. Saltoren kasuan, adibidez, harro sentitu nintzen bertako sarrailak mundu osoan ezarrita dauden produktuak direla entzun nuenean. Bertan sortzen eta ekoizten diren produktuak Heathrow aireportuko 5. terminalean edo Frantziako Assamblée Nationalean ikus ditzakegu.\nEgia da hori ez dugula berria, aspaldi baitabiltza gure enpresak euren produktua nazioarteratzen, baina garai zail eta konplexu honetan enpresen ausardia eta kemena gertutik sumatzen dituzunean, halako poz berezia pizten zaizu Aldundiak bultzatutako laguntza ekimenak eraginkorrak izan direla entzuterakoan.


Euskal literaturan, kritikagintzaren egoera\nEuskal literaturan, kritikagintzaren egoeraz, gaur, 'Sautrela'n\nHorrez gain, liburu denda eredu berrien inguruan arituko dira aste honetako erreportajean.\nAnitzetan entzun dugu euskal literaturaren ajeetako bat dela kritikaren falta, kritikaren eskasia. Literatura txikia izaki, zaila omen da kritikagintzara modu zorrotz eta jarraian jarduten duten lagunak topatzea eta gaurko 'Sautrela'k gai honetan murgildu nahi izango du. Egin al du aurrera kritikagintzak? Zein ote zen haren egoera 80etan eta zein orain? Garapenik izan al du estilo, metodo eta abarretan? Ibon Egañak, egungo kritikari nabarmenetako batek, liburu bat idatzi du hain justu azken hogeita hamar urteetako hedabideetako euskal literatur kritika aztertuz. Izan gabe denaz izenburua du eta Utriusque Vasconiae argitaletxeak eman du argitara. Euskal kritikaren inguruko solasaldia izango du Hasier Etxeberriak berarekin.\nErreportajean, azken aldian sortutako liburu denda berrietako bi bisitatuko dituzte. Donostiako Garoa eta Iruñeko Katakrak. Liburu-denda eredu berri zabal baten adibide dira biak. Ze funtzio bete ote dute liburu dendek historian? Liburu saltoki huts izan ote dira? Eta, orain, argitaletxeen krisiaz entzuten ditugun oihartzunei jarraiki, bideragarriak ote dira liburu dendak? Hala balira, nola dira bideragarri? Aipatutako dendetako arduradun banaren iritziak ezagutuko ditu larunbateko 'Sautrela'k.\nBeñat Sarasolak Pott bandako kideetako baten nobela ekarriko du, Joxemari Iturralderen Izua hemen. Trilogia bateko lehen alea izan zen hura, eta 36ko gerratik Frankoren heriotza arteko garaian dago kokatua, Finlandian lekututako jeltzale bat duela protagonista.\nJoseba Sarrionandiaren elkarrizketaren azkeneko zatiarekin amaituko da saioa. Hondarreko horretan gure herriarenak izango ditu hizpide batik bat. Nola ikusten ote du Euskal Herria? Ze etorkizun izango ote du?


Alternatiba itzulia Maulera iritsi da eta Ezpeletako bidea hartuko du | Alternatiba itzulia Maulera iritsi da eta Ezpeletako bidea hartuko du – iparraldekohitza\nAsteburuan Baionara iristerako, 5.800 kilometroko bidea izanen du egina Alternatiba itzuliak, bost estatutan barrena.\nLau hilabetez, eta herriz herri, klima aldaketaren arriskuez eta hari aurre egiteko alternatiben garrantziaz ohartarazi du itzuliak, bizikletaz egin duen ibilbidean. Itzulia atzo iritsi zen Euskal Herrira. Biarnotik (Okzitania) sartu zen Zuberoan, eta Maule izan du lehen geltoki. Bertan hitzaldia antolatu dute, Klima, berantegi al da? Zehazki ekiteko, alternatibak eta erresistentziak izenburupean. Klima aldaketari orain aurre egiteko beharra nabarmendu dute, haren ondorioak sahiesteko denbora amaitzear dela ohartarazita.\nItzulia Ainhize-Monjolosetik eta Ezpeletatik pasako da gaur, eta ostiralean Donostiarako bidea hartuko du, Beratik (Nafarroa) barrena. Larunbat goizean, kostaldetik iparraldera jarraituko du itzuliak Baionaraino, eta Lapurdiko hiriburuan egitarau oparoa prestatu dute Alternatibari amaiera emateko, Alternatiba herrixkan.\nAntolatzaileek adierazi dutenez, Alternatiba itzulia “abiapuntu berri bat” izanen da klima aldaketaren kontrako mugimenduarentzat, “ekintzen indartzea” ekarriko duela iritzita. Nabarmendu dutenez, komunitate zientifikoaren eta gizartearen deiadarrak biderkatzen ari dira, “hondamendi klimatikoen” ugaritzearen aurrean, eta “urte eskas batzuk” besterik ez dira geratzen “norabidea aldatu” eta “aldaketa klimatikoa mugatu” ahal izateko.\nAlternatiba Baionan izanen den asteburu berean, IPCC klima aldaketari buruzko gobernu arteko aditu taldea bilduko da Hego Korean. Talde horrek txosten bat aurkeztuko du 1,5 graduko beroketa klimatiko globalak zein ondorio izango dituen zehazteko. Horrez gain, beroketa maila neurri horretatik behera mantendu ahal izateko politikak proposatuko ditu. “Baionatik, ia 200 pertsonalitatek eta bertan izanen diren hamarnaka milaka herritarrek beren erantzuna igorriko dute txosten horri buruz eta atxiki behar diren ondorioetaz”, adierazi dute Alternatibako antolatzaileek.


A-14a ospatzeko deia, 36ko gerran fusilatuen senideek | Politika | Berria\nA-14a ospatzeko deia, 36ko gerran fusilatuen senideek\nIRUÑEA. 1931ko apirilaren 14an Espainiako Bigarren Errepublika aldarrikatu zutela gogoratzeko, egun horretan, urtero, Iruñean ekitaldi bat antolatzen du 1936an Nafarroan fusilatuak izan zirenen senideen elkarteak. Aurten ezin izango du egin koronabirusaren krisia dela-eta Espainiako Gobernuak ezarritako itxialdiarengatik, baina senideen elkarteak balkoietan eta leihoetan ospatzeko deia egin du.\nOhar batean azaldu duenez, COVID-19ak eragin duen krisia dela-eta egunero balkoietan eta leihoetan egiten diren txalo jotzeei eta kazola jotzeei «musika, kartelak, eta errepublikaren banderak» gehitzeko eskatu du.\nIzan ere, elkarteak gogoratu du «errepublikaren gobernu legitimoaren aurkako altxamendu militarraren ondorioz» 309 iruindar fusilatu zituztela. «Nafarroan, guztira, 3.500 baino gehiago izan ziren. Delitu bakarrarengatik sinatu zuten haien heriotza sententzia: haien eskubideak lortzen ahalegintzeagatik».\nNafarroako elkartearen ustez, pertsona haiek guztiek «aitortza» merezi dute. «Inoiz ez diogu hobietan bilatzeari utziko, urteak pasatu ahala lantegi hori zaildu egiten den arren».


Zu hemen zaude: Hasiera ENPLEGU ETA SUSTAPEN EKONOMIKOA Berritasun ugari urriaren 10 eta 11n Sopelan ospatuko den IV Surf Business Meeting ekimenean\nBizkaian ekintzailetza babesteko eragileen sarea osatzen duten erakundeek antolatu duten ekintzailetzaren astea da, eta aurtengoa lehen edizioa izango da. Elkarrekintza espazio bat da, batez ere birtuala. Bizkaiko ekintzaileei bideratuta dago eta Sarekin Sareko erakundeen lankidetzarekin eraiki da. Guztion artean jarduera eta ekitaldi interesgarriak antolatu ditugu, ekintzailetzarekin eta haren...\nGune berriak Enplegu eta Sustapen Ekonomikorako Sailetik abian jartzen diren prestakuntza-ekintzak, tailerrak eta hitzaldiak hartuko ditu beregain bereziki; beraz, Udalak langabetuei eta udalerriko enpresei eskaintzen dizkien zerbitzu asko bilduko ditu. Sopelako Udalak 2.500 euro inguru inbertitu ditu. Klaseak bi espazio ditu, batek 12-15 lagunentzako lekua du eta besteak, 6 lagunentzako....\n2020eko abuztuaren 19a. Zabalik da Bulego Teknikoko arduradun lanpostua betetzeko deialdia\n2020eko uztailaren 27a. Sopelako Udala gela eta desinfkezio-materiala banatzen hasi da udalerriko negozioetarako


«Badaukat haurren ahotsa bozgorailu gisa erabiltzeko joera» «Badaukat haurren ahotsa bozgorailu gisa erabiltzeko joera» - Goierriko Hitza\nAza 23, 2016\tNork\tMiriam Luki\t-\n«Badaukat haurren ahotsa bozgorailu gisa erabiltzeko joera»\nXegun Altolagirre (gidoilaria eta sortzailea)\nHamasei urte dira Altolagirre (Legazpi, 1969) ikus-entzunezko munduan sortzaile lanetan ari dela. Orain lau urte Legazpitik bertatik ari da. Irailean xegun.eus bloga abiatu zuen.\nUrteak egin ditut kanpoan la-nean eta orain lau urte Legazpitik, etxetik, lan egiteko hautua egin nuen. Hemen, bakarrik, gordeta egonda, erakusleiho baten premia sentitu nuen, eguneroko ariketa bat egiteko beharra. Nire burutazioak koaderno ba-tean idatzi eta koadernoa tiradera batean gorde nezake, baina teknologiek interesa sortzen didate eta bloga martxan jartzea otu zitzaidan.\nIaz diseinuarekin lanean hasi nintzen lantalde baten aholkularitzapean eta irailean jarri dut martxan.\nZein da blogaren edukia?\nHausnarketa askorik gabe, bote-prontoan burura etortzen zaizkidanak idazten ditut; barrabaskeriarik ez, baina ordu gehiegi eman gabe josi, sortu, eraiki eta botatzen dut sarera.\nEgunero argazki bat eta argazkiak iradokitzen didana publikatzen ditut; hitzak irudi atala da. Esaldi bat ere ipintzen dut egunero. Astean behin testu luzeagoa argitaratzen saiatzen naiz inongo arrastorik jarraitu gabe, hau da, ez dute sail bat osatzen; nahiago dut bertso librean aritu.\nZeintzuk dira ukitzen dituzun gaiak?\nBadaukat haurren ahotsa bozgorailu gisa erabiltzeko joera eta, beharbada, psikologo batera joango banintz topatuko luke hor zerbait. Helduentzako mezuak diren arren, haurren ahotsetik aritzeko joera daukat.\nErosoagoa al da zuretzat?\nNonbait bai. Ez diot haurrek esaten dutenari zilegitasun gehiago ematen, ez da hori. Erosoago sentitzen naiz. Bozgorailu tipo bat da, kutsatu gabeko esparru bat da, ez al gara hondatzen haurtzarotik aurrera? Nerabezaroan mozorroa janzten dugu eta aurrerantzean ez garena erakutsi nahian gabiltza, gure gainbehera da.\nEz dago asmo zehatzik. Ez dut uste inor esnatu, eta gaur zer jarri dudan ikustera joango denik. Niretzat ariketa bat da, ez da egunerokoak zer ematen duen jarraitzeko, nire buruari jartzen diodan ariketa baizik.\nJaso al duzu irakurleen erantzunik?\nBai, eta asmoa hori ez bazen ere, oso pozgarria da jendeak irakurtzen duela entzutea; indarra eta ilusioa areagotzen ditu.\nEtxetik egiten duzun lanarekin uztartzen duzu.\nBai, 3Txulo telebista saioan la-nean ari naiz, telesail bat hartzen du saioak eta gidoiak nireak dira. Blogak eguneroko lanean bestelako leiho bat irekitzeko aukera ematen dit. Ez diot perfekziorik eskatzen, askotan pentsatu ohi dut akaso hobeto idatzi ahal nuela hau edo bestea, baina hala irten bada hala doa. Bloga egunero-egunero txistua botatzea bezala da.\nTeknologia berriek sortzaileei zirrikituak uzten al dizkiete?\nNi ez naiz idazlea, gidoilaria baizik, eta gidoilariak itzaletan bizitzera ohituta gaude. Film bat estreinatzen da eta aktoreak agertzen dira… Nolanahi ere, guri toki hori gustatzen zaigulakoan nago; itzala, alegia. Beraz, aurrekoa ez da aldarrikapen bat, norberak badaki zein den egin duen lana.\n3Txuloz gain, ba al duzu beste proiekturik eskuartean?\n3Txulorako hiru kapitulu idazten ditut egunean: 36 orrialde. Oraindik ez da zabaldu, baina abenduan amaitzekoa zen arren, telebista saioa ekainera arte luzatuko dute. Enkarguz lan egiten dut gehienetan, orain Olentzerori buruzko film batean ari naiz. Animazio film baten gidoiaren hastapenetan ere banabil, sinopsiaren fasean… Bloga ez dut enkarguz egin.\nIrakurtzeko tarterik geratzen al zaizu?\nEz naiz irakurketa saio luzeak egitekoa, kosta egiten zait liburu batera lotzea. Bazkalondoan irakurtzen dut, orain Joseba Sarrionandiaren lapur bandaren entseguarekin nago. Ni, hala ere, ikus-entzunezkoagoa naiz.\nEgungo haurrak bezala.\nBai, ikusten nola joera hori beti ateratzen zaidan?\n2 ekarpen albistean\nMendia eta abentura eskutik, Ormaiztegin\nNork Miriam Luki - Aza 9, 2018\nAne Odriozola: «Nire zailtasunik handien ...\nNork Miriam Luki - Urr 25, 2018\nLazkaoko uztaila, filmen erakustoki\nNork A. Maiz - Uzt 12, 2018\nSanta Lutzi feria aterkipean\nNork Miriam Luki - Abe 14, 2018


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Industria-robotika (Modulua)" topic_facet:"Lanbide Heziketa" topic_facet:"Muntaia- eta mantentze-lan elektriko/elektronikoak (Modulua)" topic_facet:"Lan giroko harremanak (Zeharkako Ikasgaia)" author_facet:"Elhuyar Hizkuntza Zerbitzuak" genre_facet:"Interneteko baliabidea"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Lanbide Heziketa Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Lan giroko harremanak (Zeharkako Ikasgaia) Egilea: Elhuyar Hizkuntza Zerbitzuak Generoa / Forma: Interneteko baliabidea\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Gari edo pertsona zerotik hasten denean — Eibar.ORG | Eibarko peoria\nHemen zaude: Hasiera / Blogak / Harrikadak / Gari edo pertsona zerotik hasten denean\nGari asko gustatzen zait, baina, zoritxarrez, behin-edo ikusi dut Hertzainak taldea zuzenean. Bigarren diskoaren aurkezpenean izan zela uste dut ("Salda badago" kantua duena) eta teknikoki hain pattala den diskoan. Hondarribian izan zen, igandea zen. Aste bukaera horretan, gainera, Catalunyan jo zuten eta taldekide batek arazoak izan zituen poliziarekin (edo poliziak berarekin). Oso animatuta ez zeudela esan nahi dut.\nGero, Garik bere bigarren diskoa aurkeztu zuen Donostiako Aste Nagusian, Trinitate plazan. Ez ziren oso garai onak ere, eta tipoa tximista bezala pasa zen eszenatokitik. Coge-la-pasta-y-vete.\nHirugarren honetan, berriz, dotore ikusi nuen Gari eta taldea. Gozatzen.\nEa dena ondo ateratzen den Espaloian.\nElgetako Espaloia Kafe Antzokian izango da Gari. Kriston gogoa dut ikusteko. Esperantza handia dut eta Perura joan aurretik Gasteizko Azkenan egin zuen moduko kontzertua egiten badu, ni pozik. Peruk baino musikoek lagundu diotelakoan nago. Beti da errazago banda bat atzean izanda. Hori bai, Gari Gari da eta ni gogoz nago ikusteko. Ia ez den etortzen kontzertu korrektoegi bat egitera. Horixe nire beldurra.


...> ama, eta horien artean, %3k soilik dauzkate ugalkortasun arazoak.\n... hegaztien portaera sozialaz, espazioaren erabileraz eta ugalkortasunaz hitz egiten duzu. Nola eragiten diote faktore horiek hegazt...\n...dezakete. Gainera, horrek guztiak animalia horien ugalkortasuna murriztu dezake. Horiek guztiak etxe-animalia guztietan apl...\n...nak dira harraparia lurrekoa edo airekoa izan. Ugalkortasunari dagokionez ere, asko landutako portaerak dituzte. Adibidez,...\nugalkortasun eza, eta beste horien guztien aurretik topikoak.\n'Pentsio politika on bat haurrekin hasten da'. Egilea(k) CONSUMER. Consumer, Eroski S. Coop. 2010 (4)\n...asunik ez dago ia, eta horrek ez du sustatzen ugalkortasuna.\nHorrexegatik da Espainiako ugalkortasun maila Eskandinaviakoa baino % 50 apalagoa.\n...> ere bada emakumea lan-merkatuan barneratu ahala ugalkortasuna handitzea.\n...>ari direnean; bigarrenak zera dio: ugalkortasuna gero eta lotuago dago lan egiteko aukerari edo lan mailari....\n...ea ugalketara bakar-bakarrik bideratzen zen: sexua ugalkortasuna funts harturik soilik existitzen zenez, koitoa zen adierazp...\n...ren jainkosatzat hartzen dute, emakumeek gehienbat. Ugalkortasunaren irudietako bat omen, zorion emailea. Logelan zintzilik izat...\n...an hartzekotzat aipatu dituzte dietilhexil ftalatoa, ugalkortasuna makaltzen duena eta 2015etik atzera EBn erabili ezingo dena...\nUgalkortasunezko osasungintzaren aldeko Countdown 2015 erakundea\n6.884 Iaz Nafarroan jaiotako haurrak. 100 Euskadiko Gazteak Lankidetzan programan parte hartuko dutenak. 7 Iruñean martxan jarriko diren radarrak.. Egilea(k) EZEZAGUNA. Berria, Euskal Editorea SM 2009 (1)\n...0 gehiago. Kopuru horrekin, orain 25 urte zegoen ugalkortasun tasa berreskuratu du herrialdeak. Bost haurretik batek ama ...\nBatez ere ardien ugalkortasuna hobetu nahi dugu, baina ardien ingurunea eta ekoizpen tradi...\nUgalkortasunaren esangura dauka izpirituen sakabanatze horrek. Boubacarrek d...\nAlimaleko poetak . Egilea(k) ERREKONDO SALSAMENDI, Jakoba. Argia, Komunikazio Biziagoa, S.A.L 2011 (2)\n...>Txinan ezkonberriari mingrana aleak oparitzen zaizkio ugalkortasunaren adierazgarri, baita zori ona dakarren kolore gorria duelako...\n...organoen garapenean, adibidez. Mingrana maitasuna, ugalkortasuna eta oparotasunaren ikurra da herri askotan. Estronaren berr...\nAma bakarra... zergatik ez?. Egilea(k) ERREDAKZIOA. , Euskal Irrati Telebista 2009 (2)\n...ologoak nola esan zion gogoratzen du Edurnek, " ugalkortasunaren marra egin zidan, 38 urterekin praf! egin zuen" beheranzko ...\nAmaia Alvarez Uria. Literatura irakasle eta ikerlaria. «Kulturan, gorputzari beldurretik begiratu diogu azken mendean». Egilea(k) ZABALA, Juan Luis. Berria, Euskal Editorea SM 2013 (1)\n... erreleboa bermatzen duelako. Azken aldian emakumeen ugalkortasunaren bataz bestekoari buruzko datuak ateratzen ari dira: EAEn ta...\nAmatasunaren 'deia'. Egilea(k) CONSUMER. Consumer, Eroski S. Coop. 2013 (7)\n...peraturan eta zerbikaletako mukietan oinarritzen dira ugalkortasun aldiak kalkulatzeko.\n...sartu dituen datuak hartu, eta obulatze-egunak eta ugalkortasun handienekoak zein diren kalkulatzen dute.\nEdonola ere, ugalkortasunaren inguruko aplikazio horiek argi uzten dute eskaintzen dituzt...\n... eta egutegi gisa erabiltzeko haurdunaldi kontuetan: ugalkortasun handieneko egunak zein diren oroitarazten dute\nInterneten lehendik ere baziren ugalkortasunaren kalkulagailuak izenekoak; azken aldietako hilekoen datuak s...\n...n-azkena diseinatu dituztenek hilekoaren, ugalkortasunaren eta obulazioaren zikloak adierazteko aplikazioak ere badaka...\nZerbitzu gehigarriak ugalkortasunarentzatNone\n... kultura misogino guztietan -kultura guztietan- ugalkortasun falta izan da emaztea gaitzesteko arrazoi onargarriena. Edo...\nUgalkortasunean espezializatuta dauden klinika hauen publizitateari begirat...\n... nire fokuaren okerraz. Aurreko lerroak Alice/Jade ugalkortasun arazoak dituen beste edozein emakume balitz bezala idatzi d...\nAnbarra, denboraren kapsula. Egilea(k) ARRIETA, Ane. Berria, Euskal Editorea SM 2009 (1)\n...>, anbarra erokeriaren sendagaia zen batzuentzat, ugalkortasuna zekarren kutuna besteentzat, eta zorte ona ematen zuen tali...\n...ala da: eta jokabide horri esker, animaliak norbere ugalkortasuna baztertzeko gai dira eta euren kide baten ugaltzea indartze...\n... horrexen pentzudan baitago euren osasun sendoa eta ugalkortasuna.\nAntisorgailu hormonalak: Askatzaileak al dira emakumearentzat?. Egilea(k) IRURETA AZKUNE, Onintza. Argia, Komunikazio Biziagoa, S.A.L 2014 (3)\n...kimikoa aurkitzeko, teknologia medikoak beti emakumearen ugalkortasuna landu du. Harago doa Beatriz Preciado. Filosofoaren ustez, ...\n... ditu, erdi ezkutuan bada ere. Industriak ugalkortasuna autogestionatzeko dauden metodo eraginkorrak gutxiesten dit...\n...>behar da antisorgailu hormonalak ez dituztela ugalkortasuna kontrolatu nahi duten emakumeek soilik erabiltzen, aknearen...\nAntxoaren biomasa neurtzen hasi da Azti. Egilea(k) EZEZAGUNA. Berria, Euskal Editorea SM 2010 (1)\n...oaren biomasa neurtzen ariko dira Aztiko ikertzaileak. Ugalkortasunari buruzko datuak lortzea da Bioman kanpainaren helburua, espe...\nAraban gehiago bizi dira. Egilea(k) ERREDAKZIOA. , Euskal Irrati Telebista 2009 (9)\n...datuekin alderatuta) eskualde guztietan gehitu zen ugalkortasuna, baina gutxi. Urola Kostak zuen indizerik altuena: eskualde...\n1995era arte ugalkortasunak beherakada handia izan zuen, eta soilik zazpi eskualdetan z...\n.... Gipuzkoako eskualdeetan (Donostian izan ezik) ugalkortasunaren beherakada EAEko batez bestekoa baino txikiagoa izan da; De...\n20 urte hauetan bi eskualdetako ugalkortasuna erdira gutxitu da: Arabako Ibarretan eta Markina-Ondarroan....\n...gainera, Arabako Ibarrek aztertu den aldi osoko ugalkotasun txikiena izan zuten: 0,66 seme-alaba emakume bakoitzak.\n...a izan da; Deba Beherean soilik gutxitu da % 14 ugalkortasuna.\nEskualdeetako ugalkortasunaren bilakaerak EAEko osokoaren joera bera izan du. 1980 eta 199...\n...>1,3 seme-alaba. Arabako Ibarrek zuten oraindik ugalkotasunik txikiena: 0,72 seme-alaba.\n...en: ez kezkatzeko, emakumezkotasuna ez zegoela ugalkortasunarekin nahitaez lotua; erran ere egiten zion senarrari, gai hura m...\n...ikuntzan emakumearen odol-erritmoak normaltzeko eta ugalkortasuna areagotzeko erabiltzen zirenak/direnak !\n... Gainera, testosterona-kantitate handiek gizonen ugalkortasuna handitzen dute, baina kaltegarria da luzaroan bizirauteari ...\n...arrekoak izatera pasatu ziren emakumeak. Haien ugalkortasuna babestu beharra zegoen. Erantzuna erabatekoa izan zen agint...\nurteko martxoan, Ugalkortasuna eta Balioak XXI.\nBerdin artatzen al ditugu pazienteak emakumezko ala gizonezko izan?. Egilea(k) LABAKA ETXEBERRIA, Ainitze; PEREDA PEREDA, Eva; PEREZ TEJADA, Joana. Osagaiz, Udako Euskal Unibertsitatea 2019 (1)\n...>da gizakiaren ordezkari unibertsala, gorputz femeninoa ugalkortasunaz gaindiko aspektuetan ikusezin bihurtuz. Horrek osasun-profe...\nBere lanak sinatu zituen lehen idazlea. Egilea(k) IRAZUSTABARRENA, Nagore. Argia, Komunikazio Biziagoa, S.A.L 2014 (1)\n...Inanna edo Ishtar jainkosarekiko; maitasunaren, sexuaren, ugalkortasunaren eta gerraren jainkosa zen, eta Mesopotamiako jainko nagusie...\n...teotan bertako biztanleriarenbarne-ezaugarriei buruz ( ugalkortasuna, hilkortasun orokorra eta haurrena,ezkontza-tasa, eta abar)...\nBeta-endorfinaren eragina giza espermatozoideen erreakzio akrosomikoan. Egilea(k) MUÑOA, I.; URIZAR ARENAZA, Itziar; GIANZO CITORES, Marta; SUBIRAN CIUDAD, Nerea; ESTONBA, I.; IRAZUSTA, J.. , Udako Euskal Unibertsitatea 2015 (6)\nSistema opioidea eta ugalkortasunaNone\n...Gaur egun, 80 milioi pertsona inguruk daukate ugalkortasunarekin erlazionatutako arazoren bat.Honen arrazoiak ugariak izan d...\n...onal edokalitate baxukoak sortzen dira eta horrek ugalkortasunean arazoak dakartza, espezieen iraungipeneanzuzenean eraginez....\nHitz gakoak: Sistema opioidea, ugalkortasuna, erreakzio akrosomikoa, beta-endorfina.\nSistema opioidea ugalkortasunarekin erlazionatzen duten lehen ikerketa funtzionalek mugikortasu...\n...Nerbio Sistema Zentralean, eta pixkanaka-pixkanaka, ugalkortasuna eta garapena bezalako besteprozesu fisiologikoeekin zerikus...\n...este eskaeretako bat. Maestrok azaldu digunez, ugalkortasun arazorik ez dutenez, osasun zerbitzu pribatuetara jo beharr...\n...kiagoak dira eta infektatu gabekoek baino ugalkortasun txikiagoa dute, baina hedatzeko gaitasun handiagoa. Birusa ...\n...iagoa izango litzateke.Gainera, 1 urtekoen ugalkortasuna proportzionalki zaharragoena baino txikiagoa da, ugalketasa...\n...ta psikikoaren kontra, bai eta euren sexu eta ugalkortasun osasunaren aurka egiten du». Gogorarazi duenez, gainera, se...\nBularreko minbizia. SORTU ORDUKO ATZEMATEKO. Egilea(k) IRAOLA, Arantza. Berria, Euskal Editorea SM 2014 (1)\n...dre helduagoen kasuetan agertzen ez direnak: ugalkortasunarekin lotutakoak, edo lanaren arlokoak». Familiaren historiari lo...\n...n gertatu zen garai horretan, ez eta ugalkortasuna sustatzeko gurtza horiek agintarientzat zergatik bihurtu zi...\n...gogoz, "min oro eta gaizkia urruntzeko, eta ugalkortasun, ongizate, osasun eta bizitzan ongi izateko" (xviii. or.). ...\nDemografia gaiak izan ditu hizpide 'Bidelagun' saioak. Egilea(k) ERREDAKZIOA. , Euskal Irrati Telebista 2009 (1)\n...ontuan hartuz, demografia gaiak: jaiotza-tasa, ugalkortasuna, ongizatearen etorkizuna eta abar, izan ditu hizpide aste h...\n...uei erreparatu zitzaien bereziki: jaiotza-tasa, ugalkortasuna, demografia, gaixotasunak, klima, elikadura eta heriotza. H...\nDepresio- eta antsietate-sintomen eta hanturaren arteko erlazioa bularreko minbizia gainditutako emakumeetan. Egilea(k) LABAKA ETXEBERRIA, Ainitze; ARREGI AGIRRE, Amaia; CAMBA, Joana; PEREZ TEJADA, Joana; GARMENDIA ALTUNA, Larraitz; VEGAS MORENO, Oscar. Osagaiz, Udako Euskal Unibertsitatea 2019 (1)\n...kosozial garrantzitsuak hauteman dira populazio honetan: ugalkortasunaren, harreman sexualen, lanaren eta bikote eta familiarteko har...\nEAEko emakumeak dira Europan umeak beranduen izaten dituztenak. Egilea(k) ERREDAKZIOA. Berria, Euskal Editorea SM 2009 (1)\n...oluzioa eta dentsitatea,egoera zibila, amatasuna eta ugalkortasuna, migrazio saldoa eta atzerritarren populazioa ikertu dituzt...\nProgramak, gainera, sexu eta ugalkortasun eremuko osasuna sustatu nahi du eta cervix eta bularretako ...\n...rkakoak eskas edukitzeak) arriskuan jartzen du ugalkortasuna.\nEta ugalkortasunean izan dezakeen eragina ere aztertzen ari dira; herdoilaren a...\n...a. Ezagunak dira Historiaurreko Venus mamitsuak, ugalkortasunari lotutako ezaugarriak (bularrak eta aldakak) azpimarratzen d...\n...en zuen. Bere tetralogiaren ( Harunoyuki , Ugalkortasun itsasoa) laugarren zatia argitaletxean eman eta Japoniako a...\n...autzean agertzen da. Bitamina antioxidatzailea honek ugalkortasunarekin du zerikusia. Beraren gabeziak, besteak beste, eritrozitoak...\n...> betiko bizitzan, ortzeko jainkoagan sinestea, ugalkortasunaren kultua, hileta-errituak eta abar nabari " troglodita- -erli...\nEmakume-gorputzak eta gorputz emakumetuak: Leire Bilbao eta Miren Agur Meaberen gorputz poetikoen arteko elkarrizketa bat. Egilea(k) MINER PEREZ, Kattalin. , Udako Euskal Unibertsitatea 2014 (3)\n...>, beste elementu garrantzitsu bat azaltzen zaigu: ugalkortasuna «Gero beranduizan liteke» horrekin, emankortasuna era biolo...\n...>dela. Aukera hori, beraz,emankortasun edo ugalkortasuna, hortaz, hilekoa bezala ulertzen den hori dagoenartean baka...\n...Eta gorputzemeak definitzeko orduan emankortasun edo ugalkortasunera jo izan du. Horrela,hilekoa izaten den momentutik, emakume ...\nEmakumeak, arraza eta klasea. Egilea(k) DAVIS, Angela. , ELKAR 2016 (3)\n...o eta gehiago saritu zen emakume beltzen ugalkortasuna (eta ugalkortasun eskasa gaitzetsi): altxor preziatu bihurt...\n...-Kontrolerako Bulegoak ikerketa bat egin zuen ugalkortasun nazionalari buruz, eta, haren arabera, behin betiko antzutu...\n...aritu zen emakume beltzen ugalkortasuna (eta ugalkortasun eskasa gaitzetsi): altxor preziatu bihurtu zen hamar, hamab...\nErlojuak eta tribuak. Egilea(k) FERNANDEZ, June. Argia, Komunikazio Biziagoa, S.A.L 2016 (1)\n...ontziliazio politika egokien faltarengatik. Espainiako Ugalkortasunaren Elkarteko kide batek, Isidoro Brunak, beste arrazoi bat ema...\n...>dutenek, berriz, ondorioak jasango dituzte ugalkortasunerako.\n...eta Anyak. Inannak, zeru-lurren, maitasunaren eta ugalkortasunaren jainkosa onberak, bidaia abiatu zuen azpimunduetara. «Ahizp...\nEtxean uso, kanpoan otso . Egilea(k) ETXEBESTE ADURIZ, Egoitz. Elhuyar Zientzia eta Teknologia, Elhuyar Fundazioa 2007 (2)\n...etan eta ibai-ertzetan. Hazkuntza-tasa eta ugalkortasun handia dituenez, sasiakaziak espezie autoktonoei tokia kent...\nUgalkortasun handi horri esker, izugarri azkar heda daiteke. Ipar Amerik...\nEuskal demokrazia patriarkala. Egilea(k) GARAI ARTETXE, Estitxu; GOIKOETXEA, Jule; RODRIGUEZ, Zuriñe; LUJANBIO, Lore. , ELKAR 2020 (3)\n... Perez Diaz-ek (demografoa) esaten duena da, ugalkortasuna jaitsi denez, honen ondorioetako bat da, emakumeek denbora ...\n...tzeratu egin da (horrek dituen ondorio guztiekin, ugalkortasunean esaterako).\nUGALKORTASUN TASA (JAIOTZ./15-49 URTEKO 1.000 EMAK.), 2008-2018\nEuskal gizartea eta hezkuntza Euskal Herrian eta Europako Batasunean 2006 eta 2021 urteei begira. Aldagai nagusien prospekzioa. Egilea(k) ASTIGARRAGA, Eneko. , Udako Euskal Unibertsitatea 2002 (5)\n...>aurrera, bilakaerako hipotesiak honako hauek dira: ugalkortasun- eta heriotza-tasek berdintsujokatuko dute eta migrazioaren...\n...rraitukobaitute, eta berrogei urte inguruko adinetan, ugalkortasuna oso urria baita.\n...agoen, ugalkortasunak suspertze neurritsua izango du. Ugalkortasunaren hobetzehori ama gazteenengandik etorriko da, zeren 30 urte ...\nAdituen hipotesien arabera, ugalkortasuna zertxobait suspertzea espero da--egiaeesan,nnekezaddaggehia...\n...> luketen gazteenkopuruek jaisten jarraituko dute. Ugalkortasuna zertxobait suspertuko da, etamigrazio-saldo negatiboa pixka...


Hazparneko San Josepe Lizeoko eta Tolosaldeako LHII-ko Mekanikako ikasleek elkartrukea burutu dute.\nAzken bi ikasturteetan, pandemia dela medio, elkartrukeak bertan behera egon ondoren, aurtengoan berriro ekin diogu bi ikastetxeen arteko mugikortasunei.\nLehendabizi, Tolosaldeako mekanizazioko 1. mailako ikasleek, Hazparnera joan ziren bi egunetarako eta ondoren, San Josepeko Mekanikakoak gurera etorri ziren beste horrenbeste egunetarako.\nHazparnen, aeronautikarekin lotutako elementuak ekoizten dituen Lauak Bat enpresa bisitatu zuten. Bertan, hegazkinen hainbat zati eraikitzen dituzte zenbait material berezi erabiliz. Enpresa honek beste herri eta herrialdeetan ere baditu lantegiak.\nIkasleek ikastetxea ezagutzeko aukera izan zuten, bertako ikasleekin hartu emanetan aritu ziren eta makina ezberdinak aztertu zituzten mekanizazioko tailerrean.\nOndoren, San Josepeko ikasleen egonaldia burutu zen Tolosan. Hazparneko eta Tolosaldeko ikasleek, Ibarrako Apatta Erreka industrialdean kokatutako hiru enpresa esanguratsu bisitatu zituzten: Lemu, Otsabio eta Mecanizados Harri. Hiru enpresa hauek ere mekanizaziorekin lotuta daude eta gure ikastetxeko ikasleek bertan egiten dituzte praktikak. Bisitak oso interesgarriak izan ziren. Honetaz gain, ikasleek Tolosako txoko ezberdinak ezagutzeko aukera izan zuten, Tolosaldeako ikasleen laguntzarekin.\nBigarren egunean, Euskal kirolak praktikatzeko aukera izan zuten, elkarren arteko harremanak erraztuz. Ikastetxea ezagutu eta tailerrak aztertzeko aukera ere izan zuten. Azkenik, bi ikastetxeetako ikasleek, Eureka Zientzia Museoa bisitatu zuten, egonaldiari amaiera emanez.\nEsperientziaren balorazio positiboa egin dugu eta, aurrera begira, gure elkarlanarekin jarraitzeko asmoa azaldu dugu.\nBabarrun bonboi jasangarriak\nAurtengoan ere lortu dugu, hezkuntzan aberasgarri zaigun bailarako Eskola Agenda taldearen jardunak jarraitzea.\nTknikako Bio Zientzia eta Jasangarritasun sailak bonboi solidarioen esperientzia aurkeztu zigun ikastetxeetan. Jarduera hura, gurera moldatu dugu, urteetan ongizate eta jasangarritasunaren bila partekatzen dugun lan taldera, Tolosaldeako EA2030 forora.\nBerriz ere, eskura eta bertan dugunaren erabilpena bilatuz, babarrun bonboi jasangarriak egiteko erronkari ekin genion Azaroan, Tolosaldea LHII-ak, Inmakulada Ikastetxeak, CPFPB Peñascal ikastetxeak, Don Bosco Paper eskolak eta Fraisoro ikastetxeak. Bakoitzak bere indargune eta ezagutzak baliatuz proiektuan parte hartu dugu, atal ezberdinetan. Babarruna oinarri duten gozo batzuk egitea lortu da, arto eta porru paperaz egindako zorroan bilduta.\nMaiatzaren 20an Tolosako kultur etxean ospatu den udal foroan, aipatutako ikasteetako ikasleek egindakoa erakutsi dute eta herritarren alde lan egiten duten Zutani, Corazones unidos, Jatorkin, Elikagai Bankua, Caritas, Abegi eta Cear elkarteei eskaini zaizkie egindako gozoak.\n1 2 3 4 ... 74 Hurrengoa


Aiaraldea ospetsu egin duten “produktu bereziak” - - Aiaraldea.eus\nAiaraldea ospetsu egin duten “produktu bereziak”\nIzar Mendiguren Cosgaya 2016-12-27 15:47\nBertakoentzako zein kanpoko bisitarientzako famatu bilakatu diren hainbat jaki eta edari ditu eskualdeak. Horren adibide dira, besteak beste, txokolatea, milojak, odolosteak edo txakolina. Leku bereziek ez ezik janari zein edariek ere egin dute ezagun Aiaraldea. Asko dira eskualdeko “produktu tipikoak” eskuratu asmoz hurbiltzen diren bisitariak. Luzea da bertako herritarren artean ere, ospakizun egunetan presente egoten diren jakien zerrenda.\nUrduñara, esaterako, pertsona asko joaten dira txokolatea erostera. Sobatuak ere dira ezagunak. Foru plazako dendetan topa litezke gutizia horiek. Batetik, txokolatea ardatz duten trufak, bonboiak, tabletak edo pastelak. Eta, bestetik, hirian bertan ekoitzitako sobatuak.\n“Milojak” dira eskualdean gozogintzak utzi dituen beste erreferenteetako bat. Laudioko gozotegietan egiten dituzten hostopilak. Berez, hostorea eta krema tartekatuz osatzen diren pastelak dira, gainean glass azukrea eta txokolate beltza dituena. Nerbioi ertzeko herrietan kokatutako jende ugariren jomuga izaten da azkenburuko gisa. Haatik, Arrigorriagako gozo-dendetan ere topa liteke postre hori.\nOrozko edo Zuhatzako baserriko ogia da tokiko produktuen beste ikurretako bat.\nOrozkon, adibidez, egurrezko labearekin egiten dute oraindik ogia, aintzina moduan, hain zuzen.\nEdariei dagokienez, Aiaraldeko txakolina eta Amurrioko likore etxea dira nagusi.\nOdoloste eta txorizoak\nEuskal Herriko beste hamaika txokotan bezala, txerriak marka handia utzi du nola kulturan hala gastronomian. Artziniegako odolosteak dira horren adibide, herrian zein inguruko supermerkatu handietan ere aurki litezkeenak.\nArrankudiagako Ulibarri auzoan egiten diren txorizoek ere izena dute, baita Amurrioko San Jose auzuneko saltxitxek ere.\nGabon garaian zein urte osoan zehar, ugariak dira Aiaraldean txerriaren bueltan egiten diren ospakizunak: Amurrioko San Anton azoka, Laudioko San Blas eguna, Artziniegako txarri-boda...


ZER MODUZ GABILTZA IRUÑEA DEKLINATZEN? | elinberri\nZER MODUZ GABILTZA IRUÑEA DEKLINATZEN?\n2019. maiatzak 31 Albisteak, Juan Martin Elexpuru\nHiru urte dira Iruñaren alde artikulua argitaratu genuela Berrian eta ez ditugu orduko argudioak errepikatuko. Eztabaida apur bat sortu zuen, batez ere Nafarroa aldean, eta inpresioa dut klase intelektuala Iruñea-ren alde dagoela nagusiki, Euskaltzaindiaren erabakiaren alde. Asko estimatzen dudan Ibon Sarasolak erantzun zidan Euskadi Irratian esanez eztabaida artifiziala zela, erabakia ondo hartua zegoela eta ia ehuneko ehunean ongi erabiltzen zela hizkuntza idatzian.\nEz zait iruditzen hala denik. Elinberri blog honetan ikusten dut:Moshi Moshi, Iruñeako San Frantzisko kalean. Eta Interneten: Larunbat honetan denok Iruñeara. Tolosatik Iruñeara pedalei emanez. Eta horrelakoak mila. Egia da Berrian, Argian eta oro har hedabideetan ez dela akats gehiegi ikusten, baina hori zuzentzaileei esker da, profesionalei. Baina euskaldun gehienentzat ia ezinezkoa da hitz hau zuzen deklinatzen ikastea.Iruñea (NOR), Iruñeak (NORK), Iruñeko (NONGO), Iruñera (NORA)… eta horrelakoak erraz samar ikasten dira, baina Iruñea inguruan ala Iruñe inguruan? Norberari ere zalantza sortzen zaio. Eta beste testuinguru askotan ere bai.\nDuela hiru urte, Debagoieneko institutu bateko irakasleek, denak EGAdunak, euskara batuko ikastaro trinko bat jaso zuten eta bide batez Iruñea nola deklinatu behar den gogoratu zitzaien. Gero, hemen azpian itsasten dugun testa pasatu zitzaien. Emaitza orokorra: erantzunen % 53 ongi, % 47 gaizki. Kalapita orokorra.\nFrogatxo bat egingo dugu Elinberri-ren irakurleen artean. Kopiatzeak ez du balio. Eta bestelako tranpek ere ez. % 90 beharko da aprobatzeko. Beno, Iruñeazale amorratuek % 100. Barkatu, nola esan behar da, Iruñeazale ala Iruñezale? Nik ez baitakik.\nNafarroako hiriburuaren izena deklinatu Euskaltzaindiaren arauari jarraituz\n1.- Iruñ___ (NON) bizi naiz\n2.- Iruñ___ (NONDIK) nator\n3. Zenbat Iruñ___ ezagutzen duzu Euskal Herrian? (izen hori duten lekuak)\n4.- Hiru Iruñ___ daude Euskal Herrian\n5.- Bihar Iruñ___ (NORA) goaz\n6.- Iruñ___ (NORK) alkate berria du\n7.- Iruñ___ inguruan lantegi asko dago\n8.- Zein Iruñ___ (NORTAZ) ari zara, Nafarroakoaz ala Arabakoaz?\n9.- Iruñ___ azpian altxor arkeologiko asko dago\n10.- Nafarroa ez da ezer Iruñ___ (-RIK)gabe\n11.- Iruñ___(NOREN) historia luzea da\n12.- Saihesbidea ondo etorriko litzateke Iruñ____ (NORENTZAT)\n13.- Gure Iruñ______ maitea!, zer egin dizute?\n14.- Iruñ___ (NORAINO) helduko omen da abiadura handiko trena\n15.- Iruñ____ (NORTZAT) hartu genuen baina artean Tafallan geunden\n16.- Inor ez da oroitzen Iruñ_____ (NOREKIN)\n17.- Iruñ_____ (NONGO) Gaztelu Plazan elkartuko gara\n18.- Iruñ_____ barrura sartu ezinik ibili ginen\n19.- Ekialdeko euskal hiriburuak: Donibane Garazi, Maule eta Iruñ____\n20.- Erraza omen da Iruñ_____ hitzaren deklinabidea\n21.- Iruñ____ ondoan dugu hotela eta handik oinez joango gara Iruñ_____ hiriburura


Txikipedia:Serena Williams - Wikipedia, entziklopedia askea.\n1981eko irailaren 26a\nSaginaw (Michigan) 🔨\nSerena Jameka Williams Price estatubautar tenis jokalari bat da, Saginaw, Michigan herrian 1981 urtean, irailaren 26an jaiota. WTA rangkinaren arabera, Serena, munduko laugarren tenista profesional onena da. Hori bai, munduko tenista onena izan zen 300 astez.\nSerena 2015-eko Wimbledon txapelketan\nFamilia:[aldatu | aldatu iturburu kodea]\nBere familian, beste tenista famatu bat dago, bere ahizpa nagusia, Venus Williams, oso famatua da ere, Venus eta Serena batera, 8 domeinu olinpiko lortu dituzte. Baina Venusek munduko lehenengo izatea, 33 astez izan da. Bi ahizpak, bere aitak entrenatu zituen: Richard Price\nHasiera:[aldatu | aldatu iturburu kodea]\nSerena, tenisean hasi egin zen oso goiz: 4 urterekin irabazi zuen bere lehenengo txapelketa, eta 10 urterekin 49 txapelketa jokatu eta 46 irabazi zituen. Eta horren ostean, Californiako jokalaririk onena bihurtu zen, 12 urte baino gazteagoa izanda. Serena Williams, tenista profesionala bihurtu egin zen 1995 urtean 14 urterekin.\nEmakumeen artean, Grand Slam gehien irabazi dituena da, soilik Margaret Courten aurka galdu zuen. Serenak, 4 domeinu olinpiko lortu ditu bakarka, bere ahizpa bezala. Bere tiro indartsuagatik eta bere kalitateagatik jokalari moduan, munduko onenen artean dago. 39 Grand Slam eskuratu ditu: 23 bakarka (errekorra emakumen zein gizonen artean) eta 14 bikoteekin. Hamalau grand Slam horiek, bere ahizpa Venusekin eta azken biak, tenis mixtoan, Max Mirnyirekin lortu egin ditu.\nOrriaren azken aldaketa: 16 martxoa 2021, 14:46.


DEMON SLAYER 2. DENBORALDIA: TANJIROK SALBA AL DEZAKE BERE AHIZPA NEZUKO ETA BESTE HERRIKO BATZUK? | AISIALDIA - ARTEA ETA KULTURA\nNagusia Artea Eta Kultura Demon Slayer 2. denboraldia: Tanjirok salba al dezake bere ahizpa Nezuko eta beste herriko batzuk?\nDemon Slayer 2. denboraldia: Tanjirok salba al dezake bere ahizpa Nezuko eta beste herriko batzuk?\nDemon Slayer: Kimetsu no Yaiba Mugen Train animazio filmari jarraitzen dio eta Yoshiwara kale gorrian kokatzen da. Irudien kreditua: Demon Slayer 2. denboraldia / Trailer ofiziala\nDemon Slayer 2. denboraldia 2021eko urrian hasiko da emititzen. Yahoo Japoniak eta Japoniako zenbait hedabidek eman dute berria. Yahoo Japanek ere agerian utzi du Demon Slayer 2. denboraldia Fuji telebistan emango da prime time tartean.\nnoiz amaitu zen maitagarrien buztana\nDemon Slayer-en trailer ofiziala 2. denboraldia maiatzean kaleratu zen. Tanjiro Kamado prest dago deabruak hiltzeko, 'Demonio batzuk hiltzera joateko ordua' azpitituluarekin hiltzeko. Japoniako animaziozko seriea izenburu bereko manga sailean oinarrituta dago, Koyoharu Gotouge-k idatzi eta ilustratutakoa.\nSotozaki eta Haruok zuzendutakoDemon Slayer kritikak goraipatu eta goraipatu du mundu osoan. Animaziozko manga sailak sari ugari jaso ditu eta 2010eko hamarkadako animerik onenetakoa da. 2020ko abendutik aurrera, Demoni Slayer frankiziak gutxi gorabehera 270 mila milioi (2.600 mila milioi dolar) salmentak sortu dituela uste da Japonian.\nDemon Slayer: Kimetsu no Yaiba Mugen Train animazio filmari jarraitzen dio eta Yoshiwara kale gorrian kokatzen da. Istorioa bihotz oneko mutil gazte batekin hasten da, Tanjiro Kamado izenekoa, Taishō garaiko Japoniako mendian bizi dena. Familiarekin bizitza arrunta egiten zuen. Egun batean lanetik etxera etorri zen eta bere familia osoa deabru batek hil zuela aurkitu zuen.\nNezuko bere ahizpetako bat bizirik zegoen baina zoritxarrez, odol egarri den deabru bihurtu zen. Baina, harrigarria bada ere, Nezukok giza ezaugarri guztiak ditu eta beste batzuk hiltzeko bere deabru izaera kendu zuen. Horren ordez, bere anaia deabruarekin borrokatzen lagundu zuen.\nnoiz atera zen izoztua\nTanjiro kontratatu zuten Demon Slayer izateko prestakuntza lortzeko , eliteko ezpataria. Etorri zen bitartean, bere ahizpa erosi zuen berarekin bakarrik Nezuko sendatzeko itxaropenarekin eta berriro gizaki bihurtuko zuen.\nGainera, biztanleek laguntza behar dute Muzan Kibutsuji deabruaren errege gisa, azkar hiltzen eta deabru bihurtzen ari baitira. Tanjirok taldea osatzea erabaki zuen Zenitsu Agatsuma Thunder Breath erabiltzailearekin eta Inosuke Hashibira basurde buruarekin.\ngrand tour 4. denboraldia 3. atala\nTanjiro ahizpa dagoeneko deabru bihurtzen denez, Inosuke Hashibirak hil nahi du. Hala ere, Nezukok bere pertsonaiari frogatzen dio deabrua izaki oraindik gizakiaren izaera batzuk heredatzen dituela. Ez da kaltegarria gizakientzat. Egia onartuz, buruzagiak Tanjirorekin aliatu ziren deabruak suntsitzeko.Demon Slayer 2. denboraldian Nezuko eta beste herriko batzuekin zer gertatuko zen erakutsiko da.\nEstreinaldi data zehatzik ez dagoen arren, Demon Slayer-entzat iragartzen da 2. denboraldia, baina berretsi da aurtengo urrian hasiko dela emititzen, arestian aipatu bezala. Anime arduradunek eguneratzeak jaso bezain laster, jakinaraziko dizugu.\nJarrai ezazu Top News -ekin sintonizatuta Japoniako manga sailari buruzko informazio gehiago lortzeko. Ikusi berriki kaleratu den trailer ofiziala behean.\nTeknologia Garraioa Garbitu Energia Eta Erauzketak Nekazaritza-Basogintza Hezkuntza Soziala / Generoa Beste Batzuk Zuzenbidea Eta Gobernantza Kirolak\npraktiken netflix-en kaleratze data\nmangareader titan erasoa\njack jack eta raccoon\nmundu jurasikoa 3\nabestia hye kyo young


Pertsona bat atxilotu dute Bilbon, adineko bati maula jarraitua egin izanagatik. Deia, Noticias de Bizkaia\nLapurtutako zenbatekoa 60.000 eurora irits liteke\ndeia.eus - 2018(e)ko irailaren 8a, larunbata - 08:55etan eguneratua\nBILBO. Joan den urtarrilean, pertsona batzuek salatu zuten senide batek, ustez gazte batek manipulatuta, diru-zenbateko batzuk atera zituela bankuan, itxuraz inolako justifikaziorik gabe. Geroago, uztailaren amaieran, beste salaketa bat aurkeztu zuten diru-erabilera gehiago zirela eta. Aldi horretan, agenteei diruaren ustezko onuraduna identifikatzeko aukera eman zieten datu berriak eman zituzten.\nBilboko Ertzain-Etxeko Maula eta Faltsifikazioen Taldeko agenteek hasieratik ikertu zituzten gertakariak. Egindako ikerketei esker, joan den asteazken goizean aurkitu eta atxilotu zuten ustezko iruzurgilea.\nAtxilotutako pertsona etxez etxeko salmentari lotutako hainbat enpresatako komertzial-lanetan eta produktuak (liburuak, osasun-produktuak eta koltxoiak bereziki) banatzeko lanetan aritzen zen, eta Ertzaintzak lehenago ere ikertu zuen jarduera horretan egindako maula eta iruzurrengatik.\nPertsona horrek bakarrik bizi diren eta gaitasun mental urrituak edota haiekin elkarreragitea ahalbidetzen duen arazoren bat duten adineko pertsonen artean bilatzen ditu bezeroak. Era horretan, harreman bat ezartzen du biktimarekin, eta geroago oro erraz aprobetxatzen da hartaz. Zehazki, diru kopuru batzuk eskatzen dizkio aldizka. Atxilotua biktimarekin joaten zen banku-erakundera dirua ateratzera. Ez da aurkitu biktimek ustez egin zituzten eta egindako ordainketak abalatuko lituzketen erosketen faktura edo ordainagiririk.\nAztergai dugun kasuan, lehen ikerketen arabera, biktimaren ondaretik ateratako zenbateko ekonomikoa 60.000 eurora irits daiteke. Atxilotuak 2017. urtearen amaieratik atxilotu zuten egunera arte jo izan du biktimarengana.\nEz da Ertzaintzak detektatutako lehen kasua azken hilabeteetan, jarduera mota hori aspalditik egiten baita EAE osoan. 2017. urtean, Ertzaintzak delitu-tipologia horri lotutako 25 atestatu ireki, lau pertsona atxilotu eta beste hogeita hamar pertsonei ireki zizkien eginbideak, ikertu gisa. Joan den maiatzean, ustez Estatu osoan 200 pertsona ingururi iruzur egin dien 42 urteko gizonezko bat atxilotu zuen Ertzaintzak Bilbon, eta delitu mota horretan espezializatutako talderen bat ote dagoen ikertzen ari da gaur egun.\nBiktimengana etxez etxeko saltzaile gisa jotzen duten delitugile horien modus operandia honako hau da: biktimak zuri dauden kontratuak sinatzera, finantzaketa-aukera batzuei uko egitera eta kreditu-kontratu berri bat sinatzera behartzea;eskura kobratzea, fakturarik edo ordainagiririk gabe;liburu edo produktuen entregak eskura kobratuz egitea, baita eskatu ez direnean ere;produktuen prezioak neurriz kanpo igotzea, produktuek komertzialak eskatutako balioa ez dutenean;datafono bidez zenbateko batzuk justifikaziorik gabe kobratzea. Zenbaitetan, delitugileek mehatxatu egin dituzte biktimak, telefonoz edo aurrez aurre, ordainketa batzuk eskudirutan egin ditzaten. Kaleratu egingo dituztela, zorra areagotu egingo dela edota bide judizialetik erreklamazioa egingo zaiela esaten diete.


Vitoria-Gasteizko Udalaren web-orria - Hiriburu berdeen topaketa birtuala\nHiriburu berdeen topaketa birtuala\n2020ko apirilaren 23an\nApirilaren 23an European Green Capital Sarearen(Beste leiho batean irekiko da) topaketa gauzatu zen modu birtualean. Topaketa Gasteizen fisikoki apirilaren 21etik 23ra egitekoa zen, baina azkenean bide telematikoz egin da pandemia dela kausa. Ana Oregi alkateordeak Human Scale City lantegiaren bilera ireki zuen.\nSareko ordezkariek bilera teknikoa egin zuten, “giza eskalako” hirien eredua aztertzeko. Sarea osatzen duten hirietan landutako irtenbideak eta ereduak aplikatuko ahal izateko materiala eta tresnak sortuko dira lantegietako lanetik abitatuta.\nGaur egun, hiri hauek osatzen dute European Green Capital Network-a, zeina Europako Batzordeak babesten baitu: Amsterdam, Bartzelona, Bristol, Brusela, Kopenhage, Essen, Frankfurt, Friburgo, Gante, Glasgow, Hanburgo, Hertogenbosch, Lahti, Lille, Lisboa, Ljubljana, Malmö, Münster, Nantes, Nimega, Nurenberg, Oslo, Reykjavik, Stockholm, Estrasburgo, Tallinn, Umeå eta Gasteiz.


Txina Air Impact Wrench, Air Ratchet Wrench, Air Die Grinder Fabrikantea - SLAIR\nProduktuaren deskribapena Izena: 3 / 4 Neurrirako Air Tool "Heavy Duty Best Air eragina Giltza konposatuen etxebizitza Model zenbakia: 590105 ...\nDeskribapena 1, Segurtasun leherkaririk gabeko argi pisua 2, 3 bolumen txikia, 4 eraginkortasun handia, egitura sinplea, mantentze egokia 5, Torque mota: Twin Hammer 6, Drive Square: 1 / 2 "...\n1 / 2 Produktuen deskribapena "Inch Composite Pneumatic Tools Twin Hammer Air Impact Wrench Fabrikazio Ezaugarriak * Twin Hammer Eraginaren mekanismoa. * ...\nProduktuaren deskribapena Industrial 3 / 4 "Air Impact Wrench RT-5565 High Torque 2300Nm Air tresnak Model-aren zenbakia: SL-5565 Ezaugarriak: Heavy duty, Twin ...\nProduktuen aplikazioa Artezteko angeluek piezatik gehiegizko materiala kentzeko erabil daiteke. Hainbat mota daude ...\nWireless Gauge Pressure Air Impact Wrench 1 / 2 '' description: 1) Gure produktuak 100% leak probatu dira eta soilik egiten dira ...\nJar zaitez gurekin harremanetan Prezioen zerrenda, bideoak, irudiak eta abar. Edozein zalantza izanez gero, mesedez. 12 ordutegian erantzungo dizugu!\n1992-en ezarritakoan, Ningbo Xinxing Pneumatic Goods Co., ltd fabrikatzaile eta esportatzaile profesionalik handiena da, ebaketa, artezketa, leuntzea, muntaketa, finkapena eta beste industria arina ekoizteko ibilgailuen produkzio prozesuan erabil daitekeen aire tresnetan. Xinxing-ek ISO 9001 ziurtagiria lortu du 2004 eta CE adierazpenetik 2006-etik aurrera. 2007 geroztik, Xinxing-ek marka propioa du Xinxing eta SLAIRrekin. Xinxing-ek DIY maila aireko tresnak ditu, kalitate ertaina eta prezio baxuarekin. SLAIR-k maila profesionaleko aire tresnak ditu ...\nProduktuaren deskribapena Izena: Air pneumatikoen 3 / 4 pneumatikoak "Heavy Duty Best Air eragina Giltza konposatuarekin. Modeloaren zenbakia: 590105 sqare disko 19mm sqare unitate hazbete 3 / 4" nom.bolt diam 22.mm abiadura librea RPM 4000 aire sarrerako 3 / 8 "PT aire mahuka tamaina 12.7mm Pisu garbia 7.9kgs Torque 1600NM paketatze tamaina 31 * 24 * 12cm Espezifikazioa ...\nDeskribapena 1, Segurtasun leherkaririk gabeko argi pisua 2, 3 bolumen txikia, eraginkortasun handiko 4, egitura sinplea, mantentze egokia 5, Torque mota: Twin Hammer 6, Unitate Karratua: 1 / 2 "7, Alumiun etxe leundua, 5 mota abiadura Specfication SLAIR20 SLAIR30 SLAIR42 rola SLAIR0.4 lan estresa Mpa 0.63-0.4 0.63-0.4 0.63-490 Zurrun Nm ≥ 2 / 882 segundotan ≥3 / 2000 segundotan ≥6000 / segundoko iraultze erreakzio r / min ≥ 5500 ≥ XNUMX ...\n1 Inch Drive Fore Air Impact Wrench Kamioien Pneumatikoan\nProduktuaren deskribapena 1 hazbeteko diskoaren ezaugarriek aireko inpaktuaren giltza egiteko kamioi pneumatikoen 1.Silent eta arina pisu ereduak Ideal muntatzeko lerroetarako. 2. Zarata baxuko zarata eta bibrazioen espezifikazio egokia. 3. Abiadura aldakorra, 4 altuera. 5 itzalaren altuera. Durabileko eta eramangarria heavy duty airearen eragina giltza 1 inch diskoaren parametroak ...


Aurten Espainiako hiriburuan egingo den Munduko Txirrindularitza Txapelketarekin bat etorriz, irailaren 20tik 25era bitartean posta-seilu bat aterako da, kirol-jarduera horren oroigarri.Aurten Espainiako hiriburuan egingo den Munduko Txirrindularitza Txapelketarekin bat etorriz, irailaren 20tik 25era bitartean posta-seilu bat aterako da, kirol-jarduera horren oroigarri.\nMunduko Txirrindularitza Txapelketa Nürburgring-en (Alemanian) egin zen lehen aldiz, 1927an, eta harrezkero, kirol-modalitate honetako lehiaketen artean gero eta garrantzi handiagoa lortu du. Espainia, txirrindularitzako tradizio handiko herrialdea, behin baino gehiagotan izan da txapelketaren egoitza. Lehenbiziko aldiz 1965ean izan zen, Lasarteko garai bateko automobil-zirkuituan (Gipuzkoan); 1973an Montjuic-en, Gironan;1984an Bartzelonan; 1992an Benidormen (Alacant), eta, azkenik, 1997an, Donostian. Aurten berriro ere Espainia da antolatzailea, eta lehiaketak iraungo duen 6 egunetan Madrilgo kaleek munduko hainbat lekutatik etorriko diren TB kateak, hedabideak eta txirrindularitza-zaleak hartuko dituzte. UCI Txirrindularien Nazioarteko Batasunak 2005eko munduko txapelketarako onartu duen zirkuituak ezartzen du errepideko probak La Castellana pasealekua ardatz nagusitzat izango duen ibilbidean egingo direla, Dehesa de la Villa-tik eta Herrera Oria kardinalaren hiribidetik igaroz. Parte-hartzaileek, 21,3 Km-ko 13 bira burutuz, 276,9 Km egingo dute guztira. Erlojuaren kontrako probak Casa de Campo-n egingo dira. Asko dira garaileen podiumera igo eta ostadarraren maillota jantzi duten espainiarrak. Espainiar ziklismoaren zilarrezko lehen domina 1935ean iritsi zen, Florete hiri belgikarrean, Luciano Monterok lortuta. Geroztik, garaipenak ugari izan dira, eta domina duela gutxi eskuratu dutenen artean ditugu Oscar Freire, hiru aldiz munduko txapeldun; Miguel Indurain, dominak modalitate guztietan dituena; Abraham Olano, bi aldiz txapeldun; Igor Astarloa eta Alejandro Valverde, urrezko eta zilarrezko domina, hurrenez hurren. Nesken txirrindularitzak ere loriazko sasoia bizi du, Hamilton-en (Kanadan) izandako txapelketan Joane Somarriba espainiarrak erlojuz kontrakoan urrezko lehen domina lortu zuenetik; bi urte lehenago, Dori Ruanok brontzezko lehen domina eskuratu zuen, modalitate berean, Lisboan. Zigiluan UCI-2005 Munduko Txapelketaren logotipoa agertzen da.


Horixe da euskaldunok -neurri batean edo bestean euskaraz bizi garen munduko herritarrok, alegia- euskara gero eta gehiago, gehiagorekin eta gehiagotan erabiliz giza garapenari egiten diogun ekarria. Gizarte kudeaketa aurreratuari gaineratzen diogun balio erantsia.\nBaina badakigu, era beran, ezinbestekoa dugula elkarrengana biltzen gaituen bulkada ere. Norabide biko bektorea baita euskara eta euskaldunok lotzen gaituena: euskarak herri egiten gaitu; euskal hiztunon komunitateak egiten du euskara orainaren eta etorkizunaren hizkuntza.\n(Oiartzungo udalbatza osoak ahobatez onartua 2020ko azaroaren 25ean)


matematika Archives - Page 13 of 14 - Zientzia Kaiera\nArchivo de Etiquetas:: matematika\nMotorrezko ibilgailuen erabilera masiboak arazo ugari eragiten ditu: poluzioa, zarata, istripuak, espazioaren okupazioa… . Eta, horiei aurre egiteko gutxienik bi bide erabili behar dira ikerlan berri baten arabera: hobetu egin behar da garraio publikoaren eskaintza eta kudeatu egin behar da mugikortasun-eskaria. Hala dio ‘Hiri-garapenaren ezaugarrien eta mugikortasun-ereduaren arteko lotura: Bizkaiko kasua’ lanaren egileetako bat den Lorea Mendiola ikertzaileak.\nUPV/EHUko Lorea […]\nBagatoz berriro ikasketa automatikoaren gaiarekin. Konkretuki, ikasketa gainbegiratuaren bigarren zatiari eutsiko diogu gaurkoan. Gure burmuinak pixka bat martxan jartzeko, gogora dezagun azken sarreran ikasketa gainbegiratua nola gauzatu ikasi genuela aldagai jarraituak ditugunean. Adibide bezala, etxebizitzen prezioak jarri genituen. Ikas al dezake gure ordenagailuak etxebizitzen prezioak aurresaten datu batzuek emanda? Baietz ikusi genuen.\nHala ere, gure egunerokoan badaude […]\nIkasketa automatikorako sarrera gisa balio izan zuen artikuluan, ikasketa gainbegiratua aipatu zen. Bertan, makinari adibideak emateari buruz hitz egiten zen, makinak adibide horietatik eredu bat ikas zezan bere kasa. Ondoren, eredu hori erabiliz ikusi gabe zituen adibideak ongi sailkatzeko gai izango litzateke.\nSaia gaitezen ordea hitz horietan dagoena askatzen. Lehenik eta behin, esan beharra dago ikasketa gainbegiratuan bi […]\nErgelkeriaren balizko azalpen zientifiko bat\nJosu Lopez-Gazpio Egungo gizateriak dituen arazoen zerrenda egitea lan amaigabea da: politika eta ekonomia arazoak, gerra, gosea, kutsadura, hezkuntza gabezia, indarkeria, eta abar luze bat. Gizateriaren egoera benetan larria da eta, nekez esan daiteke hobera egingo dugunik. Nola liteke espezie batek bere burua suntsitzen duten ekintzak aurrera eramatea? Azal al daiteke hori zentzuzko argudioren batekin? Zalantzarik gabe, bai.\nAipatutako arazoen […]\nEugene ez da hain argia ere\nAmaia Portugal Joan den astean bolo-bolo zabaldu zen albistea: makina batek Turingen testa gainditu omen du, historian lehenbizikoz. Eugene Goostman izeneko konputazio programak bete zuen erronka, Readingeko Unibertsitateak Londresen antolatutako lehiaketa batean, ekainaren 7an; hain zuzen ere, Alan Turingen heriotzaren 60. urteurrenean. Unibertsitateak berak zabaldutako prentsa oharrean, konputazioaren eta adimen artifizialaren historiako mugarritzat jo zuen gertakaria.\nAnekdotaz harago, berriak […]\nGenomika, genomen sorrera, garapena, funtzionamendua eta eboluzioa aztertzen dituzten teknikak eta zientziak osatzen dute. Irune Lasa kazetaria Mikel Iriondo EHUko […]\nAsteari hasiera eman genion herentziazko gaixotasun arraro batekin, koroideremia. X kromosomari lotutako gaixotasun genetiko azpirakorra da eta hori dela eta, […]\nZein da zure Erdös zenbakia?\nBudapest, 1913: martxoaren 26an mutil bat jaio zen Erdöstarren etxean. Pál izena eman zioten, baina denborak eta munduan zeharreko ibilerek Paul bihurtu zioten izena. Familian poza beharko zuten egunean, ordea, samina zen nagusi, etxeko alaba biak hil baitziren umea jaio aurreko egunetan. Hiru eta bost urteko neskatoak, eskolan hartutako eskarlatinak eraman zituen. Guraso biak irakasle izan […]\nZientzia Kaiera-k idatzia 24Eka\nZientzia Kaiera-k idatzia 23Eka\nEzjakintasunaren kartografia #267\nZientzia Kaiera-k idatzia 22Eka\nZientzia Kaiera-k idatzia 21Eka\nanimaliakargitalpenakartikuluen bildumaastrofisikaastronomiabideoakbiologiaEkaia aldizkariaekologiaemakumeakfisikagenetikageologiahistoriaikerketainformatikaingeniaritzaingurumenakimikalaburpenamapping_ignorancematematikamedikuntzaneurozientziaosasunapaleontologiateknologiazientziazientzialariakzientziaren_historia


Donostia International Physics Center – Workshop - Euskal Esperientziak Zientzia Zabalkuntzan (EEZZ18)\nInicio > Actividades > Workshops 2018 > Euskal Esperientziak Zientzia Zabalkuntzan (EEZZ18)\nEuskal Esperientziak Zientzia Zabalkuntzan (EEZZ18)\nKultura zientifikoa gizartean bultzatzea beharrezkoa da gizarte askeago bat eraiki eta etorkizuneko erronka eta erabakiei arduraz erantzuteko gai izango den gizadia eratzeko. Horretarako, zientzia zabalkundea derrigorrezkoa da. Zientziaren dibulgazioan gero eta ekimen eta proiektu gehiago aurkezten dira urtero, Espainia mailan gorakada nabarmena bizitzen ari delarik Naukas bezalako masa fenomenoen eskutik, ehunka eta batzuetan milaka pertsona biltzen diren ekitaldietan.\nEuskal Herrian ere, zientziaren komunikazioan eta dibulgazioan euskaraz diharduen komunitatea zabala da eta antolatzen dira ekitaldi handiak ere. Tamalez, gure artean oraindik koordinazioa eta elkarlana ez da behar adinekoa. Bilera zientifiko honen bidez, orain arte izan ez dugun testuingurua eskaini nahi diogu komunitateari esperientziak eta proiektuak partekatu eta zientzia zabalkundearen erronkak aztertzeko. Hartu eman hori gurea bezalako komunitate batentzat beharrezkoa dela uste dugulako. Honela, ondoko helburu nagusiak bilatzen ditu ekimen honek:\nEuskal Herrian zientziaren zabalkundean egiten diren ekimenen mapa orokorra osatzea. Mapa hau erreala zein birtuala izango delarik, interneten egiten diren ekimenak ere barne hartuz.\nZientzia zabalkuntzan parte hartzen duten eragileen foro bat gauzatzea. Horretarako, zientzia-komunikazioaren profesionalak, irakasleak, ikerlariak, kazetariak, adituak eta talde zein pertsona afinizionatuak biltzea espero dugu.\nInformazio gehiago: http://eezz18.dipc.org/ web orrian.


Gutxienekoa ere lortzeko dago\nEtxeko Langileen Nazioarteko Egunaren harira, gogora ekarri dute babesgabetasunean daudela. Egoiliar aritzen diren andre migranteen egoeraz ohartarazi du SOS Arrazakeriak\nIturria: Arantxa Iraola - Berria\n«Pairamendua». Irribarre zabala du Altagracia Petra Gilek; Dominikar Errepublikan sortua da, 1961ean, eta mende laurden bat darama migrante, azken urteotan Euskal Herrian. Baina haren hitzek ez diote larritasunik kentzen berak eta bere gisan etxeko lanetan ari diren beste milaka etxeko langilek jasan behar duten egoerari: «Asko pairatu behar da». Gizarte Segurantzan izena emanda daudenei —beltzean ari dira asko— aitortuak zaizkien lan baldintzen eskasari begiratzea aski da hitz horien atzean zer dagoen ulertzeko. Hona bilduma bat: langabezia saririk ez dute, gaixoaldiak bederatzigarren egunetik aurrera kobratzen dituzte, ez da soldata osoagatik kotizatzen, ez dago itun kolektiborako esparrurik, eta erreferentziazko soldata lanbide arteko gutxienekoa da. Zaila da langileen alde neurri sorta meharragorik imajinatzea, eta horren gainean ohartarazteko, elkarretaratze bat egin zuten atzo Errenterian (Gipuzkoa) hainbat etxeko langilek eta SOS Arrazakeriak deituta. Eskubide guztiak etxeko langileentzat pankarta ireki zuten. Zabal-zabal.\n«Legez onartzen zaien gutxieneko hori, behintzat, betetzea: hori da asmoa», azaldu zuen SOS Arrazakeriako kide Gerar Karrerek. «Eta beren errealitatea ikusaraztea». Izan ere, zinetan talde zaurgarria dira. Emakumeak izaten dira etxeko langile gehienak, etorkinak horietako asko —egoiliar aritzen direnen %80 baino gehiago—, eta horregatik ari dira haien eskubideen aldeko lan ildo bat sustatzen Errenterian eta inguruko herrietan. Ahal duten neurrian, pozik hurbiltzen dira talde horren abarora Gil eta beste hainbat andrazko: tartean, Andrea Encarnacion eta Lina Perez. Dominikar Errepublikan sortuak dira, eta biak ere 1960ko hamarkadako alabak dira. Eta, Gilen gisara, egoiliar daude Errenteriako hainbat etxetan: zaintza handiak behar dituzten adineko pertsonen etxeetan ari dira. Goizetik iluntzera.\nOro har, egun dituzten lanbideetan nahiko pozik daudela azaldu dute hirurek. Denek dute, ordea, arranguraren bat, lan baldintza eskasen erakusgarri. Perezek aste osoan egin behar izaten du lan: «Egun bakar bat ere ez dut osorik libre izaten; asteburuetan ez dut egunik jai, eta ezin naiz inora joan. Oporretan besterik ez». Gilek azaldu du mendekotasuna zuen pertsona bat artatu beharko zuela esan ziotela, eta etxera joan zenean bi zirela ikusi zuela: «Esan zidaten familiako kideetako bat autonomoa zela, baina ez, dena egin behar zaio. Hori aintzat hartuta, soldatak handiagoa behar luke. Baina horretan ez dago aldaketarik». Gutxieneko horri estu lotuta dago, ordea: «Behar dut». Gil eta Perez enpresa baten bidez ari dira. Familiarekin tratua zuzenean itxi zuen Encarnacionek. Sano edo eri, lanari irmotasun berarekin eutsi behar izaten diola dio, derrigorrean: «Egun batean ez banoa, soldatatik 50 euro kentzen dizkidate datorren ordezko pertsonari pagatzeko».\nLantokia bizileku ere badutenez, bat-batean lanik gabe geratuta, egoera zinetan larrian ikusi dituzte hainbat kide. Encarnacionek jarri du adibide bat, beste biei ere ezagun egin zaiena. «Gertatu izan da, esaterako, kideren bati iluntze batean 'zoaz' esatea: 'Ez etorri gehiago'. Eta nora jo orduan? Badira eskaileraperen batean gaua egin behar izan duten lagunak». Lan egin duten familietan jende aski ona ere topatu dutela diote, eta badituzte oroitzapen gozoak. Baina gaziak ere bai asko: bizitakoak, eta entzundakoak. Gil: «Zatarra esan zioten nire lagun bati: beltza».


Hurrengo ekainaren 12an, Espazio Publikoan Ehuntzearen Egun Mundialean, 30 erakunde baino gehiagok Euskadiko 14 puntutan, #Puntuetakitto jarriko diote indarkeria sexistari – GAUR DONOSTIA\nHurrengo ekainaren 12an, Espazio Publikoan Ehuntzearen Egun Mundialean, 30 erakunde baino gehiagok Euskadiko 14 puntutan, #Puntuetakitto jarriko diote indarkeria sexistari\nHonako hauek dira aldarrikapen eta jai ekitaldi honen helburuak:\n• Belaunaldien arteko loturak sortzea emakumeen artean\n• Eremu publikora ateratzea emakumeei eta eremu pribatuari lotuta egoteagatik beren balioa kendu zaien diziplinak. • Lanen atzean dagoen jakinduria eta savoir faire guztia ikusaraztea, eta gure arbasoek itzalean egindako lanaren balio kalkulaezina ohoratzea.\n• Elkarguneak sortzea auzoko bizilagunen arteko loturak sortzeko jarduera ludiko eta artistiko baten bidez.\n• Auzoa eraikitzeko eta ehuntzeko hurbiltasuneko harreman afektiboei balioa ematea.\nEhundutako zati guztiak Astigarragako Matazak Indarkeria Sexistaren Kontra erakundeak 8 urtetan zehar sortu duten 7kmko begizta kolektiboari gehituko zaizkio.\nMugimendu hau Pasaian jaio zen, bi lagunen arteko bertako ekimen baten modura: Lalocadelacasa-ko Oihana Merino eta Adinkide GKE-ko Blanca Caballero. Ideia honek forma hartu zuen Matazak Indarkeria Sexistaren Kontra proiektuko Isabel Oterorekin harremanetan jarri zirenean eta talde eragilea sortzeko elkartasuna sortu zenean. Honen ondoren, emakume eta ehuntzen duten persona talde ezberdinak mugiarazten hasi ziren eta egun gutxi batzuen ondoren, 30 erakunde baino gehiago (publiko, pribatu, 3. Sektorekoak eta hiritargo antolatua) gehitu zaizkio ekimen honi, Gipuzkoa, Bizkaia eta Araban 14 puntu sortu direlarik.\nIndarkeria SexistarenKontrako Matazak-etik emakume sare sendoa lortu nahi dute egunero. Isabel-ek dioenez: “Gure artean elkar komunikatzea hasiera bat dela jakin badakigu. Isolamendua eta isiltasuna haustea dira lehen pausoak. Leku xume batetik abiatuz egiten dugu, esku eta artisautzarekin konektatuz. Ehunketa ez da hari eta artileak ehuntzea soilik. Ehunketa esanahi zabaleko hitza da.\nGure herri eta auzoko emakumeen arteko elkartasuna, laguntza, baliabideak, proiektuak, ikasketak, harremanak ehundu.”\nLoturak ehuntzearen ekintza honetan Adinkide GKE-k 4 urte daramatza Gipuzkoan, auzoetako bakardadea ekiditeko adin guztietako pertsonen arteko topaketak sortuz.\nBestalde, Lalocadelacasa-ko Oihanak, bere proiektuaren bidez eskuz egindako osagarriak, eta ikuspegi terapeutiko eta upcycling- etik abiatuz, kakorratz-lan ikastaroak eskeintzen ditu: “Lotutako korapilo bakoitzeko, ariman beste bat askatzen duzu”\nBerdintasunaEspazio Publikoan Ehuntzearen Egun Mundiala\nAnterior Entrada anterior: El Festival de San Sebastián abre la convocatoria de WIP Latam\nSiguiente Entrada siguiente: El próximo 12 de junio, Día Mundial de Tejer en Público, más de 30 entidades en 14 puntos de Euskadi, van a ponerle #Puntuetakitto a la violencia sexista


Argazkia: Bizkaiko suhiltzaileak.\nOraindik argitu ez diren arrazoiengatik piztu da sutea Zallan. Lurrarekin eta aparrarekin itzali behar izan dute.\nUrte eta erdian bigarren aldia da sutea pizten dela zabortegi horretan. 2017ko urtarrilean ere sutea izan zen. Zabortegiak arazo ugari eragin ditu zabaldu zenetik; hainbat urtez bertan pilatu dira Zabalgarbi erraustegiko eskoriak.\nZallako zabortegi pribatua 2005ean zabaldu zen, orduko Zallako Udalak –EAJren esku– CESPA konpainiari 2023 urte arteko baimena eman ondoren. Hasiera batean hondakin inerteak eta “ez arriskutsuak” pilatzeko egina zegoen arren, proiektuak hainbat aldaketa izan du geroztik eta Bizkaiko beste tokietatik eramandako hondakin kutsagarriak ere bota dituzte, guztira 4 milioi tona baino gehiago.\n2009 eta 2012 artean Zabalgarbi errauskailutik ateratako 208.000 tona eskoria bota ziren Igorre eta Zallako zabortegietara, 2014an Eusko Jaurlaritzak onartu zuenez.\nLa Lagunasek sorturiko kutsaduraren, metanoa lehertzeko arriskuaren eta bestelako arazoen ondorioz, herritarrak maiz mobilizatu izan dira. 2016ko maiatzean sinadura bilketa hasi zuten Soiano eta Uribarriko auzotarrek, gas isuri eta usain txarrentzako konponbidea eskatzeko CESPAri eta erakundeei.\nZalla Bai plataformak agintzen du egun Udalean eta CESPArekin hitzarturik dauka zabortegiaren zati bat itxi eta berreskuratzea, hala nola lixibiatuak tratatzeko araztegia eraikitzea, besteak beste.\nJarraian hainbat irudi.\n— Bomberos Bizkaia (@BomberosBizkaia) 2018(e)ko abuztuaren 9(a)\n@BomberosBizkaia trabajan en un incendio en el vertedero de #Zalla, el incendio se encuentra controlado #sutea @eitbNoticias pic.twitter.com/1Inq3NzaWB\n— Iker Salgado (@ikersalgadoser1) 2018(e)ko abuztuaren 9(a)\nKanal hauetan artxibatua: Hondakinen kudeaketa | Hondakinen kudeaketa Bizkaian | Zalla


KADETE EMAKUME ERRENDIMENDUA\nBERA BERA MANTEO 37 IRAGAZ ISB 28Entretenigarria igande goizean jokatutako partidua.Lehenego laurdenean, Bera Berak jokalari baten bolada ona erasoan aprobetxatu zuen lehenengo abantailak lortzeko. Baina gero, 6. minututik aurrera ez zuen punturik lortu, eta laurdena bukatzean markagailua estu zegoen. 10-8.Bigarrenean, Bera Bera oso serio aritu zen defentsan eta poliki-poliki puntuak lortu zituen abantail hori handiagotzeko. Atsedenaldian, 25-13.Hirugarrenean, defentsak izan ziren protagonistak, eta arazoak izan zituzten bi taldeek puntuak pilatzeko. 31-18Azkenekoan, Azpeitiko taldeak aurreratu zuen bere defentsa, eta baloi batzuk lapurtuz, gerturatu zen markagailuan. Hala ere, Bera Berak lasaitasuna mantendu zuen, eta ondo kudeatu zuen bere abantaila. Bukaeran, 37-28.Hurrengo partidua: Larunbatak 14, Tolosan eguerdiko 12etan.\nSANTOTOMAS ZUREA NIREA DENONA!\nOstiral hontan denak Santotomas festara Bera Berarekin! Pintxo, bokadillo, sagardo, txakoli eta milaka gauza goxo zuen eskuetan. Zu gabe festa hau ez da posible :) Animatu eta etor zaitez!Este viernes celebra la fiesta de Santotomas con el Bera Bera! Pinchos, bocadillos, sidra, txakoli y mil cosas m�s a vuestro alcance. Sin ti la fiesta no es posible :)Animate y ven a disfrutar!\n3X3 �KARMENGO JAIAK�\n�KARMENGO JAIAK II. 3X3 saskibaloi txapelketa� Uztailaren 14ean jokatuko da Amara Auzo Elkarteak antolatzen dituen festetako egitarauaren bornean.Txapelketa hau Felipe IV.ean dauden pistetan jokatuko da, Usandizaga Institutuaren parean (Saskibaloiko 4 kantxa).Neskek zein mutilek parte har dezakete eta honako mailetan: Infantilak, kadeteak, Junior eta Senior. -Infantilak: 1998 eta 1999 urteetan jaiotakoak -Kadeteak: 1996 eta 1997 urteetan jaiotakoak -Juniorrak: 1994 eta 1995 urteetan jaiotakoak -Seniorrak: 1993 urtetik behera jaiotakoakPartidak Uztailaren 14ean jokatuko dira, goizeko 10:00etan hasi eta gehienez arratsaldeko 20:00ak harte luzatuko dira (Beti ere maila bakoitzean dauden parte-hartzaile kopurua kontuan hartuta). 14:00etatik 16:00etara bazkaltzeko atsedenaldia egingo da.Izen-emateak Uztailaren 8a baino lehen egin behar dira, honekin batera doan izen-emate orria bete eta honako helbide elektronikora bidaliazbasket3x3baloncesto.amara@gmail.com - Infantil mailaren izen-emateak dohakoak izango dira - Kadeteak eta Juniorrak 20� ordaindu beharko dute - Seniorrak 25�. Zenbateko hau honako kontu korrontean sartu beharko da 2101 0009 87 0010544138 edo Marcelino Soroa plazan dagoen Auzo Elkartean bertan ordainduz, honako egun eta ordu hauetan: Ekainak 20 eta 27 eta Uztailak 4, 18:00etatik 19:30etara.Ekipoentzako sariak egongo dira:TXAPELDUNAK: - Infantilak: Hainbat joku-sorta - Kadeteak: Kiroletako arropa sortak - Jubenilak: 100,00� - Seniorrak:100,00�TXAPELDUNORDEAK -Infantilak: Hainbat joku-sorta - Kadeteak: Kiroletako arropa sortak - Jubenilak: 50,00� - Seniorrak: PASALEKUn ekipo guztiarentzako afaria Izen-emate epea bukatutakoan maila bakoitzeko taldeak osatuko dira. Lehiaketa sistema, izena eman duten taldeen arabera erabakiko da.Antolatzaileek gehienez maila bakoitzeko 20 talde onartuko ditu (Izena ematen duten ordena kontuan hartuko da) eta talde bakoitzeko 2 partida bermatuko ditu.Partida guztietan epai-lanak zelaiko arduradun batek beteko ditu eta honek hartuko ditu erabakiak ohar-hartzailearekin batera.Partidak bukatutzat emango dira bi taldeetako batek 21 puntu lortzen dituenean edo 15 minutu betetzen direnean. Garailea puntu gehien lortzen dituena izango da. (Saskiratze bakoitza puntu 1 balio du eta tripleak 2 puntu)Taldeei irabazi duten partida bakoitzeko punto bat emango zaie eta berdinketa gertatzen bada �basket average�a kontuan hartuko da.Parte-hartzaile bakoitzak bi kamixeta eraman beharko ditu (bata txuria eta bestea koloreduna), epaileak erabakiko du zein erabili.Antolakuntzak txapelketatik kanpo utz ditzake kiroltasunik gabeko jarreraren bat egiten dutenak.Antolakuntzak txapelketa honetan parte hartzeagaitik jasan dezaketen lesioak ez ditu bere gain hartuko.\nERRENDIMENDUZKO INFANTILAK: "FINAL FOUR" JOKATZEKO PRESTATZEN ARI DA BERA BERA\nLarunbata honetan, apirilak 21, 19:00tan Jesuitasen jokatuko du Bera Berak txapeldun geratzeko faboritoa den Comercial Zabala talde azpeitiarraren aurka. Talde donostiarra denboraldi bikaina burutzen ari da. Arerio gogorren aurka aritu da eta emaitzak kontrakoak izan badira ere, asko balio izan diote obetzeko. Momentu onetan Bera Berak ez du zer ikusirik denboraldi hasierako ekipoarekin.Bide berdinetik jarraituz izango da larunbateko partidoa ere. Azpeitiarrak guztiz faboritoak dira baina Bera Berak lanak ematen saiatuko da. Partidu serioa eta intentsitate handiz jokatu nahi du nahiz eta garaipena ezinezkoa dela jakin.Bera Berak jokalari guztiak prest ditu larunbateko partidurako. Ez dute ezer galtzekorik eta bai asko gozatzeko. Giro bikaina espero da Jesuitaseko zelaian, talde guztiek jarraitzaile asko erameko asmoa dugu eta. Tokia izango ote da denontzat?\nLigako azken partidua Erroibide Irun-en aurka geneukan (Bera-Bera Ulia), etxean jokatzen genuen eta ezin esan gauzak ondo atera ez zirenik. Aurretik bagenekien zonan defenditzeko joera zeukatela, baina, hala ere zailtasunak izan genituen erasotzeko garaian, ez genuen zelaia behar bezala irekitzen eta haien defentsa gainditzea kostatzen zitzaigun, gauzak horrela kanpoko tiroetan oinarritu behar izan genuen eta horrek 10-14-ko laurdena ekarri uen. Bigarren laurdenean ordea,jokoa bizitu genuen; baloiak lapurtzen hasi ginen eta konfiantzarekin jokatzen, defentsa gogorra egin genien eta lau puntu bakarrik sartu zizkiguten. 26-18 bukatu zen lehen zatia. Hirugarren laurdenean gauzak ez ziren gehiegi aldatu, haien defentsa arazorik gabe gainditzen genuen eta ez genien gustora jokatzen uzten, horren emaitza 22-0-ko partziala izan zen. Azken laurdenean kontraeraso batzuen ostean, banakako defentsa ezarri zuten baina ez zien ezertarako balio izan. 59-23.ZORIONAK NESKAK!!! EA HORRELA JARRAITZEN DUGUN!


Cafes Aitona Askatuakek jartzen du erritmoa\nGizonezkoen Bigarren Maila 2016/01/11 basketbasko.com Cafes Aitona Askatuak (argazkia: askatuak.com)\nCafes Aitona Askatuakek sailkapenaren goikaldean darrai Paules Barakaldo 74-64ko emaitzarekin mendean hartu eta gero. Donostiarrak atsedenaldira aurretik heldu baziren ere, bizkaitarrek ez zuten amore ematen (39-38), baina bigarren zatian indarrak galtzen joan ziren, eta Ormaetxearenek egindako hirugarren laurdenarekin (16-9) markagailuan abantaila hartzea ahalbideratu zien. Halere, azken laurdenean kanpotarrak hiru puntutara kokatu baziren ere (61-58), donostiarren erreakzioarekin garaipena etxean gelditu zen.\nBigarren postua Mungia SKrentzat da, 82-61eko emaitzarekin Portugalete OSK mendean hartu eta gero. Horrela, liderratik garaipen batetara dira, partida guztian zehar nagusi izan ostean, garaipen berri bat erdietsi baitzuten. Gakoa euren erregulartasuna izan zen, izan ere, garaipen bakarra duen azken sailkatua ez zen erregularra izan.\nHirugarren eta laugarren postuan bakarrik geratu dira Goierri Verkol eta Carnicas San Marcial Erroibide Irun, biek urteko lehen jardunaldian irabazi ostean. Urretxukoek Renault Autonervion Salleko menderatu zuten 75-45eko emaitzarekin, lehen laurdenaren ostean jada 22-6 aurretik ziren partidan, eta minutuak aurrera joan ahala aldeak handitzen joan ziren.\nBestalde, Irundarrek Urdaneta menderatzea lortu zuten, 55-62ko emaitzari esker. Partida azken laurdenean erabaki zen, lehen hiruren ostean 45-46ko emaitzarekin amaitu baitzuten. Azken laurdenean izandako hasiera onari esker, gipuzkoarrek aurrea hartu zuten markagailuan, eta bi minuturen faltan zortzi puntuko abantaila zuten.\nJumar Gasteizek garaipena lortu zuen Tecnun SDren aurka 60-54ko emaitzarekin, eta horrela sailkapenean berdindurik gelditzen dira. Kanpotarrek ongi ekin zien partidari (16-21), baina atsedenaldira heldu aurretik, gasteiztarrek partida berdintzea lortu zuten (29-29), eta bigarrengo zati berdintsua eman zen. Partida amaitzeko hiru minuturen faltan, Beristainenak aurretik baziren ere (47-48), 8-2ko partzialarekin gasteiztarrek markagailua iraultzea lortu zuten, hein batean jaurtiketa libreei esker.\nNatra Oñati Aloña Mendik garaipena erdietsi zuen La Trattoria Napoletana Barrena Berriren zelaian 69-73ko emaitzarekin, eta porrot honekin, bizkaitarrak sailkapenaren behekaldean geratzen dira bi porroteko aldearekin.\nJardunaldia Hotel Gran Bilbao Berrio Otxoaren garaipenarekin amaitu da Leioa SBT 59-48ko emaitzarekin nagusitu ostean. Partida lehiatua izan bazen ere, santutxukoak apurka-apurka aldeak handitzen joan ziren, eta partidaren une gehienetan aurretik joan izanak konfiantza eman zien, partidaren erritmoa kontrolatzeko, eta horrela garaipena lortzeko.\nLehen posturako lehian, Tabirako Baquek lortu zuen garaipena Campus Prometeren aurka\nTAKE Tolosarentzat Leihoak Zarautz ZKEren aurkako derbia


“Espero bezala, parkinga ez da parkinga “bakarrik” izango: orain, “jarduera ekonomikoen parkea” eraiki nahi dute nekazalgunean”, salatu dute Tosu Betirako plataformako kideek. Horrez gain, PNV, PSOE eta PP alderdi politikoek sinatutako akordio batean, Getxoko Andra Mari auzoan etxebizitzak eraikiko dituztela aipatzen dela azaldu dute, Bizkaiko Foru Aldundiak etxebizitza gehiago ez eraikitzeko gomendatu duela gaineratuz.\n“Udalaren amnesiak kezkatzen gaitu”, adierazi dute plataforma kideek, 2007an egin ziren herri mobilizazioak ahaztu ote dituzten esanez. Udalak herriaren parte hartzea ekiditeaz gain, edozein oposiziori errepresio eta jazarpenaren bidez erantzungo diola salatu dute herritarrek.\nHala ere, “sarraskiari” aurre egiteko dituzten baliabide guztiak erabiliko dituztela adierazi dute Tosu Betirako plataformako kideek, udalaren entzungortasunaren aurrean, mobilizatzeko dei egin dute.


Boluntariotzaren Euskal Kontseilua | Gizalde\nBoluntariotzaren Euskal Estrategia 2021-2024\nIturria – Eusko Jaurlaritza – Boluntariotzaren Euskal Kontseilua\nInformazioa – Estrategia honek pertsonak borondatezko zerbitzu bat ematera bultzatzen dituzten kezka eta balio sakonen isla eta pizgarri izan nahi du. Izan ere, gure jendartean gauza materialak edukitzea bultzatzen da zoriontasuna lortzeko balioko balu bezala (“asko edukitzea”, “ongi izatea” beharrean). Horrenbestez, gutxiengoaren jarrera izaten da interes materialik gabe zerbitzu ematea, eta batzuetan ez da ezta ulertu ere egiten jarrera hori. Hala ere, gero eta pertsona gehiago jabetzen ari dira oreka eta gogobetetasun pertsonala ez datozela kanpoko konkistetatik, gure ekintzetatik baizik. Gero eta jende gehiagok zerbitzu eta konpentsazio emozionalaren truke ulertzen ditu harremanak, eta ez soilik gauza materialen truke. Oparotasuna ez denez soilik merkataritza arloan neurtzen, boluntario-lanak ez du diruzko ordainik ematen, baina, bai, ordea, bizi-ugaritasuna.\n2021-2024 Boluntariotzaren euskal estrategiaren proiektuak\nInformazioa – Oraingo estrategia planteamendu horren barruan kokatzen da eta aurreko estrategiari ematen dio jarraipena, 2016an amaitu baitzen. Helburua alderdirik azpimarragarriak azaldu eta antolatzen dituen tresna lortzea da, eta ekintza koherentea zabaltzeko esparru orokor gisa balio behar du. Eusko Jaurlaritzako Enpleguko eta Jendarte Politiketako Sailaren ekimenez, Boluntariotzaren Euskal Kontseiluaren esku sortu bazen ere, administrazio esparrutik at atera nahi dute, zertarako eta jendarte parte-hartzea garatzeko eskumenak eta betebeharrak dituzten edo ekintzak egiten dituzten jendarte eragileentzako tresna izateko. Eta administrazioak sortutako ekimena den heinean, ekintza guztiek genero ikuskera eduki behar dituzte, desberdintasunak ezabatzeko eta emakume eta gizonen arteko berdintasuna sustatzeko.\nFecha – 2014 urtea\nInformazioa – Dokumentu honek 2013‐2016 aldirako Boluntariotzaren Euskal Estrategia biltzen du, eta aurretik egindako Boluntariotzaren Euskal Planen jarraipena da. Aurrekari horiek gure Autonomia Erkidegoan ekintza boluntarioa sustatzeko politikak gidatu dituzte 2003tik. Oroz gain, euskal herritarren zati handi baten parte‐hartze altruista, antolatu eta solidarioak esan nahi duen ezinbesteko gizarte‐eginkizuna sustatu eta horri balioa ematearen aldeko apustua da.\nFecha – 2002-2008\nInformazioa – Boluntariotzaren Euskal Kontseiluak, boluntariotzak Euskadiko Erkidego Autonomoan bizi duen egoerari buruzko egiten dituen urtez urteko txostenak ikus ditzakezu hemen:


Hirukide elkartea ezagutzen en Podcast Oñati Irratia en mp3(02/03 a las 14:10:22) 22:06 48418449 - iVoox\nA continuación: Ogiaz eta okinen lanaz berba egin dugu Mikel Uribeetxebarriarekin Cancelar 10\nDescripción de Hirukide elkartea ezagutzen\nOstegunean, martxoaren 5ean, aukezpen-hitzaldia egingo du Hirukide Elkarteak Oñatin. Familia ugarien elkartea da. Baina... zein familia dira familia ugari? Zein eskubide dituzte? Zer lan egiten du Hirukidek familia ugarien alde... Halako galderak egin dizkiogu Ibai Arberas elkarteko bultzatzaileari.\nelkarrizketa Hirukide elkartea aurkezpena Oñatin


Euskal Herrian ezaguna den elkartegintzan eta gizarte mudimenduetan elkarlanean aritzeko aurkitzen diren mugak gainditzeko baliabideak eskaini nahi ditu ikastaro honek. Sarri, elkarteetan, eztabaida amaigabeak sortzen dira, edo ustegabeko arduren jabe zarela ohartzen zara, eta helburua albora batera geratzen da, elkartearen gainbeera ekarriz.\nEskuratu hemen ikastaroan erabilitako materialak:\nAurkezpena: ikastaroan sortutako dokumentua.\nBuru-mapak egiteko gidoia.\nIruñea, udako ikastaroak, elkartegintza, gizarte mugimenduak